Država udvostučila subvencije na 25.000 dinara po kravi – ICR\nDržavni sekretar Ministarstva poljoprivrede Milan Petrović rekao je na otvaranju osmog Svetosavskog sabora mladih poljoprivrednika Srbije u Beogradu da će regres za ratarsku proizvodnju ostati 14.000 po hektaru i potvrdio da će premija za mleko biti povećana sa 1,5 na pet dinara po litru.\n– Mislim da će stočari zbog povećanih davanja dobiti ohrabrenje da nastave da se bave tom proizvodnjom – kazao je on.\nPetrović je naveo da će ove godine biti odobravan i povraćaj sredstava od 30 do 50 odsto za kupovinu osnovnog stada, a država će finansijski pomagati izgradnju i adaptaciju silosa i hladnjača. Istakao je da će biti nastavljena i pomoć kreditiranju poljoprivredne proizvodnje, podsetivši da je to 2010. godine omogućilo plasman u agrar veći od 75 milona evra.\nOn je kazao i da će poljoprivreda Srbije nastaviti proces evro-integracije u kojem je jedan od najvažnijih ciljeva prilagođavanje zajedničkoj agrarnoj politice EU. „Dobijanje statusa kandidata (za Srbiju) će za poljoprivredu značiti mogućnost da iz pretpristupnih fondova (EU) godišnje dobije od 50 do 60 milona evra“, istakao je Petrović. Dodao je da je za poljoprivredu važno što je Srbija pre nekoliko dana dobila mogućnost izvoza mesa i mleka i proizvoda od mesa i mleka u carinski savez Ruske Federacije, Belorusije i Kazahstana.\nSlobodan Aćimović, predsednik Fonda za doškolovavanje mladih poljoprivrednika „Borka Vučić“ koji je organizovao Sabor, kazao je da je taj fond danas dodelio 35 stipendija đacima srednjih poljoprivrednih škola i fakulteta, a četiri krave dao mladim poljoprivrednicima.\nAćimović je kazao da će među 30 kandidata koje su imenovale lokalne samouprave, biti odabran i dobitnik traktora, poljoprivrednik mlađi od 35 godina, koji ima najmanje troje dece, a lošeg je materijalnog stanja. On je podsetio da je Fond sa više od 3.000 članova, koji je osnovala Borka Vučić 2000. godine, do sada dodelio 200 stipendija studentima i đacima.\nU okviru Sabora na kojem je u Sava centru bilo oko 4.000 učesnika, organizovani su mali sajam zdrave hrane i narodnih rukotvorina, takmičenje učenika poljoprivrednih škola u hortikulturi i tribina o unapređenju poljoprivrede u Srbiji.


Sprečite nesporazume u poslovanju sa inostanim partnerima - Magazinčić\nSprečite nesporazume u poslovanju sa inostanim partnerima\nHome/Biznis/Sprečite nesporazume u poslovanju sa inostanim partnerima\nSavremene tržišne uslove karakteriše povećan obim poslovanja sa inostranstvom. Sve češće saradnje prelaze granice naše zemlje i dobijaju međunarodni karatker. U tim situacijama, jedino je uspeh moguć uz pravilno i potpuno sporazumevanje.\nDa bi se izbegli nesporazumi u poslovanju sa inostranim partnerima, angažuju se prevodilačke agencije ili sudski tumač. Njihove usluge su raznolike i vrlo pouzdane u pogledu različitih prevoda, tumačenja i overa. Koji su najneophodniji prevodi u poslovanju sa inostranstvom, dajemo u nastavku teksta.\nAngažovanje sudskog tumača za prevod ugovora\nUgovori su osnovni sporazumi volja dve strane o određenom njegovom predmetu. Kada se radi o poslovanju sa inostranim partnerima, ugovor je prvi i najvažniji dokument, na osnovu kog se potvrđuje saglasnost međunarodne saradnje. Kako svaki jezik, a i zemlja ima svoje ustaljene oblike izražavanja, načine komunikacije i specifične reči koje se koriste, bitno je da u ugovoru bude sve potpuno transparentno i jasno. Prevodilačke agencije, ili još češće sudski tumač, pružaju usluge zvaničnog prevoda svih dokumenata, pa tako i ugovora, bez ili sa zvaničnim pečatom tumača.\nOvlašćeni su za tačan, pouzdan i nedvosmislen prevod, i podrazumeva se potpuno sporazumevanje dve strane. S obzirom da je ugovor saglasna izjava volje dveju ili više strana, bitno je da članovi tog ugovora budu jasno i precizno prevedeni i razumljivi samim ugovornim stranama. Zato je bitno pronaći dobru prevodilačku agenciju, koja će razumeti i adekvatno prevesti ono što je navedeno u samom ugovoru. Više o ponudi prevodilačkih usluga možete pogledati na ovom linku https://www.abcprevodi.co.rs/.\nAngažovanje sudskog tumača za prevod specifikacije proizvoda kod uvoza\nPored zvaničnog prevoda ugovora, bitan element međunarodnog poslovanja jeste i specifikacija proizvoda, posebno kod uvoza. Da bi uvoz bio uspešno realizovan, svaki proizvod koji prelazi granicu mora imati neophodnu specifikaciju, odnosno sumirana svojstva i karakteristike. Zvaničan prevod koji vrše prevodilačke agencije, i u okviru njih, ili odvojeno sudski tumač, mora potpuno odgovarati karakteristikama koje proizvod ima. Specifikacija proizvoda podrazumeva objašnjenje tehnološkog postupka izrade proizvoda, sastava, odnosno svih elemenata od kojih se proizvodi, važne datume, količine i slično. Obavezan deo jeste datum proizvodnje i rok upotrebe, kao i tačna količina i jedinica mere svake sirovine koja se upotrebljava u proizvodnji. Način i efekti upotrebe porizvoda takođe su deo specifikacije.\nObim i složenost specifikacije proizvoda zavisi od samog procesa proizvodnje i vrste dobra koje se finalno dobija. Angažovanje prevodilačke agencije u ovom smislu podrazumeva upoznatost sa svim fazama tehnološkog procesa, kao i po potrebi detaljna dodatna opisivanja, radi što verodostojnijeg prevoda. Podrazumeva se i prevođenje opisa testiranja – mikrobioloških, fizičkih, hemijskih i mnogih drugih, sa stanovišta upotrebe, ispravnosti, ekološke opravdanosti i slično. Ovaj deo prevoda zahteva i pomoć stručnjaka na primer iz preduzeća kojem je prevod neophodan, čisto zbog poznavanja svih tehničkih karakteristika.\nAngažovanje sudskog tumača za prevod tehničke dokumentacije\nPored specifikacije proizvoda, koja je usresređena na njegov sastav, izgled, svojstva i proces prizvodnje, dodatno važna je i tehnička dokumentacija. Ona se odnosi na detaljnije tehničke karakteristike. Tu se pre svega misli na opravdanost proizvodnje, upotrebe i preporuke korisnicima. Pošto se radi o tehničkom aspektu, bitno je da ovaj dokument bude nedvosmislen, potpuno konkretan i precizan. Ako se radi o projektnom poslovnom poduhvatu izrade proizvoda, u ovom dokumentu nalaze se sve faze, koraci i postupci izrade projekta. To se posebno odnosi na izradu složenih mašina, uređaja, druge opreme, i slično. Pored toga, ovaj deo obavezne uvozne dokumentacije često sadrži i grafičke elemente: crteže, planove, skice, preseke i mnogo toga drugog, što zavisi od same vrste proizvoda. Izrađuje se od strane mašinskih, inženjerskih i drugih stručnih timova. Ukoliko izostane tokom slanja proizvoda, može biti vraćena roba sa granice, i sigurno se neće izvršiti prijem u zemlju i preduzeće koje je uvoznik, odnosno kupac. Iz tog razloga, bitno je da ne izostane odgovarajući prevod dokumenata.\nS obzirom da se radi o stručnim prevodima, ovakve dokumente najčešće prevodi sudski tumač za engleski, nemački ili neki drugi jezik. Često se angažuju i drugi stručnjaci u ovoj oblasti, kako bi se olakšao proces prevođenja. Kao i kod svakog drugog prevoda, i ovde se podrazumeva tačnost, potpunost i validnost prevedenih dokumenata.\nAngažovanje sudskog tumača za prevod marketinških tekstova\nMarketing je čvrsto oruđe savremene komunikacije, posebno u poslovnom svetu. Kada se radi o saradnji sa inostranim kompanijama, važno je dobro proceniti da li će određeni instrument ili alat marketinga imati pozitivan efekat. Razlikuju se religije, običaji, kulture i navike ljudi iz različitih krajeva sveta, pa je u ovom smislu potrebno posvetiti pažnju poruci koja se šalje u marketinškom smislu. Prevodilačke agencije i sudski tumač za nemački, engleski, španski ili bilo koji drugi jezik ovde ima veliku ulogu, jer se radi o tački koja može biti „okidač“ za sklapanje ili prekidanje poslovnih pregovora. Samo jedna fraza koja ima drugačiju konotaciju u zemlji sa kojoj se uspostavlja saradnja može imati višestruki negativni efekat na ishod poslovanja. Zato, ovlašćeni prevodioci su stručni, specijalizovani i ozbiljni u svom radu, pa se dobijaju kvalitetni i tačni prevodi marketinških tekstova. Na taj način se zaobilazi nesporazum, konflikt, dvosmerna nejasna komunikacija, ili drugi problemi koji se mogu javiti u svakodnevnom sporazumevanju, a još u većoj meri kada se radi o saradnji sa inostranstvom.\nSvaki proizvod prati određena navedena dokumentacija, među kojom se mogu naći i različiti slogani, poruke i sugestije, koje dalje mogu imati efekta na povećani obim proizvodnje, prodaje i čvršću saradnju sa inostranstvom. Prevodilačke agencije tumače i sklapaju sve tekstove prema dogovoru sa klijentima, u potpuno istom značenju kao i na domaćem jeziku. Odobravanje različitih popusta, pokloni, nagrade i znaci pažnje, često su predmet ojačavanja saradnje sa inostranim partnerima. Navođenje ovih elemenata kroz dokumentaciju koja će se naći u rukama kupaca i partnera, treba da bude ispravna u pravopisnom i smislu prevoda. Sudski tumač nakon prevođenja svih ovih dokumenata daje ovlašćeni pečat i potpis, na osnovu čega sva dokumenta dobijaju jaču težinu i vrednost u poslovnom svetu.\nSudski tumač, prevodilačke agencije i u okviru njih ovlašćeni prevodioci, imaju veliki obim posla u pogledu olakšavanja poslovanja sa inostranstvom. Pomažu u sprečavanju nastanka nesporazuma, dvosmislenih izraza i nejasnog načina komuniciranja. Za sve usluge naplaćuju honorar, odnosno novčanu nadoknadu koja zavisi od obima i složenosti prevoda, datih rokova za završetak posla, da li se podrazumeva zvanična overa dokumenata ili ne, kao i od drugih dogovorenih stavki u ovoj sferi poslovanja.\nSlavko Pejovic2019-10-30T09:06:56+01:0030.10.2019.|Biznis|0 Comments


Sporazum sa Iranom donosi novu dinamiku\n30 novembar, 2013\nIranski predsednik Hasan Rohani (arhivski snimak)\nU zamenu za odustajanje od proizvodnje nuklearnog oružja, Iranci bi mogli da se domognu oružja koje mogu da koriste – jače ekonomije i više resursa za slanje saveznicima.\nMedjunarodni zvaničnici koji su bili angažovani u postizanju preliminarnog sporazuma sa Iranom o nuklearnom programu te zemlje, navode da je to prvi korak ka bezbednijem svetu i garancijama da Iran nema nuklearno oružje. Medjutim, to bi isto tako potencijalno oslobodilo iransku ekonomiju sankcija što bi Teheranu omogućilo da upotrebi druge elemente svoje moći.\nPre sankcija, iranska ekonomija je rasla po stopi od oko šest odsto godišnje. Njen obim je sada sve manji jer sankcije koštaju Teheran pet milijardi dolara godišnje.\nOsetivši teret tih mera, Iranski narod je za predsednika izabrao relativno umerenog kandidata, Hasana Rohanija, sa mandatom da okonča sankcije. Njegov ministar inostranih poslova je, po povratku sa pregovora, pozdravljen kao heroj.\n„Najveća beneficija će biti mir, poruka mira. Ekonomija je takodje važna. Videćemo napredak na svakom planu,“ kaže ova Iranka\nMedjutim, to znači odustajanje od najvećeg dela nuklearnog programa, koji je predmet velikog ponosa za mnoge Irance.\nNa kraju krajeva, iranski lideri su možda doneli odluku da odustanu od potencijala za proizvodnju oružja koje ih je učinilo medjunarodnim otpadnikom i koje bi bilo teško upotrebiti zbog visoke destruktivnosti i osude medjunarodne zajednice.\nU zamenu za to oni bi mogli da se domognu oružja koje mogu da koriste – jače ekonomije i više resursa za slanje saveznicima, uključujući iračku vladu, pokret Hezbolah u Libanu, kao i sirijskog predsednika Bašara al Asada.\nU razgovoru putem Skajpa, analitičar zbivanja u Iranu Torbjorn Soltvet iz kompanije Mejplkroft kaže:\n„Glavni prioritet je osigurati da ekonomsko pitanje ne postane rizik u smislu stabilnosti. Medjutim, očigledno je da bi ekonomski jači Iran igrao aktivniju ulogu u regionu.“\nMada ne tako opasna kao nuklearno oružje, aktivnija intervencionistička politika bi predstavljala izvor zabrinutost za neprijatelje Irana u regionu i na Zapadu.\nMedjutim, konačni nuklearni sporazum koji treba da bude postignut za šest meseci mogao bi da poboljša medjunarodne odnose Irana i učini, kako je Ali Vaez iz Medjunarodne krizne grupe zove, „buduću odbrambenu politku“ manje važnom.\n„Nuklearni sporazum može da smanji percepciju o pretnji od strane Irana. Teheran će biti manje motivisan da podrži grupe u tom regionu što bi u osnovi moglo da posluži kao način za pomeranje konflikta dalje od granica te zemlje.“\nTo je optimistični scenario i sugeriše ono što bivši britanski ambasador u Iranu, Ričard Dalton, smatra sveobuhvatnom strateškom odlukom iranskih lidera. Evo šta je on rekao u razgovoru putem skajpa:\n„Verujem da je ovo iransko rukovodstvo, uključujući vrhovnog verskog lidera, shvatilo da iranska država i iranski narod ne mogu da prosperiraju i da budućnost Islamske republike ne može biti bezbedna, ukoliko ne postoji sporazum sa Zapadom o nuklearnom pitanja.“\nIran je godinama ozbiljno, plativši veliku cenu, radio na izgradnji svog nuklearnog programa. Iranski lideri navode da taj program ima mirnodopsku svrhu poput energije i istraživanja. Ako to dokažu medjunarodnoj zajednici oni mogu da povrate svoju ekonomiju, što otvara mogućnosti bilo za bolje ili gore medjunarodne odnose.


Saobraćajci za vikend zaustavili 248 alkoholisanih vozača. Racija bila i u Borči - www.lobi-info.rs\nSaobraćajci za vikend zaustavili 248 alkoholisanih vozača, racija bila i u Borči-2015\nAkcija je bila sprovedena i u Borči, tačnije na Gredi. U subotu uveče oko 22 h videli smo raciju saobraćajne policije kako zaustavlja vozila.\n„Svakog vikenda na teritoriji grada Beograda sprovodi se pojačana kontrola saobraćaja, prvenstveno usmerena na kontrolu vozača koji voze pod uticajem alkohola“, izjavio je za „Tanjug“ zamenik načelnika Uprave saobraćajne policije Slobodan Malešić.\nOn je rekao da se nada da će policija ovim akcijama smanjiti broj vozača u alkoholisanom stanju a time i broj saobraćajnih nesreća i nastradalih.\nKako je „Tanjugu“ rekao glavni inspektor za kontrolu i regulisanje saobraćaja Vasilije Đuričić, svakog vikenda u Beogradu u proseku 120-320 vozača upravlja pod uticajem alkohola.\nPrema njegovim rečima, samo u noći s petka na subotu zaustavljena su 123 alkoholisana vozača, policija je protiv njih podnela 67 prekršajnih prijava i 56 prekršajnih naloga po saobraćaju, za koja je predviđena mandatna kazna za lica koja su imala 0,3-0,5 promila alkohola u krvi, dok je zadržano 11 lica koja su imala preko 1,2 promila alkohola u krvi.\nĐuričić je rekao da su najčešći uzroci saobraćajnih nezgoda neprilagođena brzina, uslovne radnje nepostupanja po pravilima saobraćaja i nakon toga vožnja pod uticajem alkohola.\nKako je naglasio, policija je pojačala kontrole po pitanju brzine kretanja, alkoholisanosti i vožnje pre sticanja prava na upravljanje motornim vozilom.\nPrema podacima saobraćajne policije, u noći sa subote na nedelju bilo je 125 alkoholisanih vozača a na trežnjenju je zadržano njih 12, što u ukupnom zbiru daje 248 alkoholisanih vozača i 23 zadržana na trežnjenu tokom proteklog vikenda.


Zahtjevi bivših željezaraca neprihvatljivi – Volim Podgoricu\nPočetna/NOVOSTI/Ekonomija/Zahtjevi bivših željezaraca neprihvatljivi\nVlada je na današnjoj sjednici ocijenila neprihvatljivim zahtjeve bivših radnika Željezare jer se, kako je objašnjeno, odnose na one u različitom statusu, kao i one koji nijesu bili zaposleni u fabrici na dan otvaranja stečaja.\nU Informaciji o realizaciji zaključaka Vlade koji se odnose na uplatu doprinosa za bivše radnike Željezare, navodi se da je stečajni upravnik fabrike Ministarstvu finansija 30. juna ove godine dostavio novi spisak 157 radnika koji su podnijeli zahtjev za penziju, kojima nijesu uplaćeni dopsinosi za beneficirani radni staž u iznosu od oko 376,69 hiljada eura. On je dostavio i spisak ostalih 105 radnika koji nijesu ostvarili pravo na penziju, a nijesu im uplaćeni doprinosi od oko 201,28 hiljada eura.\nTo je, kako se dodaje, potpuno novi spisak i on se razlikuje od spiska na osnovu kojeg su usvojeni zaključci 20. decembra 2011. godine.\n“Novi zahtjevi obuhvataju radnike koji se nalaze u različitom statusu, odnosno pojedine koji nijesu bili zaposleni u Željezari na dan otvaranja stečaja, one koji su nastavili da rade nakon uvođenja stečaja i radnike koji su kasnije zasnovali radni odnos i kod Tosčelika, a kasnije raskinuli radni odnos uz isplatu otpremnina pa su sa tog aspekta ovi zahtjevi neprihvatljivi”, kazali su iz Vlade.\nZaključkom od 20. decembra 2011. godine Vlada je prihvatila predlog Ministarstva finansija o preuzimanju duga po osnovu poreza i doprinosa na zarade zaposlenih koji su radno angažovani nakon uvođenja stečaja u Željezaru, u iznosu od oko 1,6 miliona eura. Drugim zaključkom je odobrena isplata novca za izmirenja obaveza po osnovu doprinosa za penzijsko i invalidsko osiguranje za beneficirani radni staž bivšim zaposlenima u Željezari, koji nije prijavljen u stečajnu masu, od ukupno 1,28 miliona.\nU Informaciji se podsjeća da je drugi zaključak realizovan, dok prvi nije.\nPredstavnici bivših zaposlenih su na sastancima sa predstavnicima Ministarstva finansija zatražili da ostvare pravo na beneficirani radni staž, kao i ostali radnici Željezare. Oni su predložili da se prioritetno doprinosi za beneficirani rani staž uplate za 68 radnika koji bi tako ostvarili pravo na penziju.\nProvjerom u evidenciji Ministarstva finansija utvrđeno je da se 68 osoba za koje se zahtijeva priorotetna uplata doprinosa za beneficirani radni staž nije nalazilo na spisku radnika koji je dostavio stečajni upravnik i na osnovu kojeg je donijet prvi zaključak i na osnovu kojeg je jedan broj radnika ostvario pravo na penziju.\nVlada Željezara Nikšić željezarci\nPOSREĆILO JOJ SE SA SKANDALOM: Srpska LOTO voditeljka postala svjetski seks simbol


Vučić o Fondaciji Sergeja Trifunovića: Ako mislite...\nIzvor: B92, 05.Okt.2018, 14:57\nBeograd -- Svi u državi treba da rade svoj posao, odgovor je predsednika Aleksandra Vučića na pitanje o navodnim malverzacijama Fonda za ulaganje u lečenje bolesne dece.\nReč je o fondaciji "Podrži život" koju vodi glumac Sergej Trifunović.\nUpitan da prokomentariše "tvrdnje da je Trifunović novac za lečenje bolesne dece ulagao u investicione fondove i tako se praktično kockao", Vučić >> Pročitaj celu vest na sajtu B92 << je rekao da nema vremena da se bavi baš svim temama u društvu.\n"Ako mislite da je moguće da imam vremena i za to, stvarno je nemoguće. A u ovoj zemlji neka svi rade svoj posao", rekao je Vučić.\nNovac koji se prikuplja u fondaciji "Podrži život" se ne zloupotrebljava, već se isključivo koristi za lečenje bolesne dece, rekao je za N1 osnivač fondacije Sergej Trifunović On je za N1 naveo da jedan tabloid ima za cilj diskreditovanje humanitarne organizacije, čiji je rad, kako je rekao, u potpunosti legalan.\nA u Skupštini Srbije tokom rasprave o rebalansu finansijskog plana RFZO ponovo je bilo reči o fondaciji glumca Sergeja Trifunovića “Podrži život”.\nPoslanik SNS Marko Atlagić kaže da je Trifunović ulagao novac koji je prikupljen SMS porukama u slovenački investicioni fond “Ilirika”.\nTvrdi da je iznos od 15,5 miliona dinara oročio na 14,5 meseci, a da je taj investicioni fond transakcijom vratio 10 miliona dinara, a da je 5,5 miliona dinara “isparilo”.\n“Poštovani građani, pojela je maca, iscurilo je negde, dobro je što je pokrenut krivični postupak”, rekao je Atlagić.\nPoslanik Nove Srbije - Pokret za spas Srbije Đorđe Vukadinović primetio je da ministar Zlatibor Lončar nije danas u skupštini, a on je, kako kaže, hteo da pohvali predlog o osnivanju fonda za lečenje dece, iako se, po njegovoj oceni, može ulaziti u to zašto se baš sada osniva i šta ga je ubrzalo.\n“Ono što je manje dobro je da je paralelno pokrenuta kampanja protiv privatnih fondova. Ako je bilo zloupotreba, postoje organi koji time treba da se bave. Mislim da je loše što implementacija državnog fonda ide paralelno sa hajkom protiv privatnih, a bilo bi dobro da rade zajedno. Neko ima više poverenja u državu, neko u ličnost”, rekao je Vukadinović.\nPrema njegovom mišljenju, “tabloidno mrcvarenje” za rezultat će imati smanjeno poverenje u tu vrstu pomoći.


Vruća jesen na Kosovu / Kosovo / zone / home page - Osservatorio Balcani e Caucaso Transeuropa\nPodeljena realnost 20.06.2008.\nEULEX-ov carinik, Litvanac Audrius Senavicius, ubijen je na putu do svog radnog mesta u ranim jutarnjim časovima 19. septembra, u zasedi iz automatskog oružja, na jednom od najozloglašenijih mesta na severu Kosova – Balabanu, na putu Mitrovica-Raška. Bilo je ovo drugo ubistvo jednog medjunarodnog policajca iz zasede na severu Kosova.\nTačno pre deset godina, UNMIK-ov policajac, Indijac Satush Menos, ubijen je krećući se istim putem Mitrovica – Raška, u jasno označenim kolima UN-policije, kroz albansko selo Ceranjska Reka, koje se nalazi u samoj blizini istog mesta, na kom je ubijen i EULEX-ov carinik.\nA prilikom postavljanja još jedne zasede na istom mestu 2000, poginula su dva pripadnika tadašnje tzv. Albanske oslobodilačke armije dok su postavljali eksploziv.U okolini, pored srpskog sela Banjaska, nalaze se i tri albanska sela na obroncima planine Bajgora. I pre rata, na ovom mestu se nalazio stalan policijski punkt, jer je jedan od centara za obuku pripadnika tadašnje Oslobodilačke vojske Kosova bio upravo na ovoj planini.\nIpak, vest o ubistvu litvanskog policajca je odjeknula kao grom iz vedra neba medju Srbima na severu Kosova. I najvatreniji desničarski aktivisti na severu Kosova su oštro osudili ubistvo, naglašavajući da je ovakav akt „potpuno neprirodan tipu borbe severnih Srba za opstanak na severu“, te „da je trenutak u kojem se ubistvo dogodilo, najopasniji za bilo kakvu akciju tog tipa protiv medjunarodnih zvaničnika.“\nNedugo nakon vesti o ubistvu, usledile su ishitrene i gotovo preteće izjave – trenutno dva ključna čoveka Srbije, Ivice Dačića i Aleksandra Vučića. Oni su posredno označili Srbe krivcima i to je bio novi šok ne samo za Srbe sa severa, već i za mnoge medjunarodne predstavnike na Kosovu.\nIstovremeno, svi vodeći medjunarodni zvaničnici na Kosovu su dali krajnje oprezne i umerene izjave o mogućem krivcu. Njihov najvatreniji komentar bio je, „da će prevrnuti svaki kamen kako bi se pronašao počinilac i pravedno kaznio.“ Od zločina nad četrnaest srpskih žetelaca u selu Staro Gacko juna 1999, medjunarodni zvaničnici su izgovorilii dentične rečenice nakon brojnih zločina, a počinioci nisu još uvek privedeni pravdi.\nJedno je od retkih mišljenja u kom se slažu trenutno raspolućeni Srbi sa severa Kosova je da iako se ovo ubistvo desilo na Severu Kosova, smrt pripadnika EULEX-a bi bila „pucanj u glavu“, za ovu zajednicu, ukoliko bi se dokazalo da je počinilac ili naručilac iz nje,.\n„Možda bih mu i poželeo najgore pre nekoliko godina kada je tadašnji režim iz Beograda, protivno našoj volji, potpisao pristanak da EULEX udje ovde. No sada je apsurdno da neko od naših i pomisli da nešto loše uradi ovim okupatorima. Oni ionako idu uskoro, a čeka se samo da se Srbi sada na severu okrive. To nikada nije bila naša metoda borbe za proteklih trinaest godina,“ jedan od vodećih aktivista desničarskih pokreta izneo je u neformalnom razgovoru.\nPosle počasne straže njegovih najbližih kolega na institutu za sudsku medicinu u Prištini, posmrtne ostatke Audriusa Senaviciusa na aerodromu je preuzela njegova majka. Predsednica Kosova Atifete Jahjaga izjavila lično je saučešće majci, a u nekim medijima se stidljivo provukla nepotvrdjena vest da je i srpski „oficir za vezu“ Dejan Pavićević prisustvovao ispraćaju.\nSmrt mladog službenika EULEX-a je za vrelu kosovsku političku priču tek jedna od tema. Zahuktala izborna jesen je u jeku. Politička važnost lokalnih izbora na Kosovu, raspisanih za 3. novembar se najbolje može videti po broju prijavljenih lista, i kandidata za predsednike opština i odbornika.\nNa teritoriji sa nešto više od 1 730.00 popisanih stanovnika, i skoro devedesetoprocentnim monoetničkom populacijom, nerazvijenom demokratijom i visokom korupcijom, 103 politička subjekta su se prijavila za predstojeće izbore. Od toga je 50 albanskih, 31 srpski, 3 turska, 9 bošnjačkih, 3 crnogorska, 1 goranski, 2 aškalijska, 2 romska, 1 egipćanski i 1 hrvatski. Za kandidate za predsednike opština takmičiće se 224 kandidata, dok za odbornike 7740.\nIpak, suštinsko strateško političko pitanje je učešće Srba sa severa. Iako je jasno naglašeno da će kosovski izbori raspisani za 3. novembar biti priznati i na severu Kosova sa, ili, bez učešća šire srpske zajednice, centralna dilema je da li će, i u kojoj meri, učestvovati Srbi sa severa.\nProcene su različite, shodno interesima grupa i pojedinaca. U poetskim izjavama nekadašnjeg vatrenog aktiviste ozloglašenog JUL-a, a sadašnjeg ministra bez portfelja za Kosovo i Metohiju, Aleskandra Vulina, biće to „najveće učešće srpske zajednice od 2000“, jer će to „sačuvati Kosovo i Metohiju zauvek u Srbiji“. Pojedini politički analitičari prognoziraju „neočekivano visoko učešće“ severnih Srba. Političari bliski Vojislavu Koštunici uvereni su da će „srpski narod na severu i ovoga puta odoleti pritiscima iz Prištine, uprkos tome što ih je matica izdala, te da zvanični Beograd vrši strahovit pritisak da se izadje na izbore države koju ne priznaje.“\nPolitičke partije koje su se prijavile za izbore, agituju na terenu. Njihove aktivnosti u javnosti su, medjutim, prilično diskretne. Mnogi učesnici lista i članovi partija i gradjanskih inicijativa nisu raspoloženi da se pojavljuju u javnosti. Evidentno je neraspoloženje stanovništva da učestvuje u izborima:\n„Spremna sam da saslušam razloge za učešće na ovim izborima. Razumem da smo u teškoj situaciji, i prepušteni sebi ako bojkotujemo izbore, i da nemamo dovoljno kapaciteta kao Srbi iz Republike Srpske. Ali bih se stvarno osećalaneprirodno da izadjem i glasam, jer se sve u meni bori protiv toga,“ kaže Svetlana A. (36), prolaznica Severne Mitrovice.\nJoš jedan od razloga za diskreciju političkih aktivista u kampanji za izbore, jesu i slučajevi zastrašivanja. Medju najdrastičnijim su bili napad na suprugu jednog od kandidata za gradonačelnika Mitrovice, Olivera Ivanovića, u njihovom porodičnom stanu, te napad na vozilo njegovog političkog protivnika Dimitrija Janićijevića.\nNa drugoj strani kampanja protiv izbora je vidljiva, ako je suditi po bilbordima i panoima. U severnoj Mitrovici, skoro svi centralni bilbordi su odavno oblepljeni upadljivim porukama protiv učešća Srba na novembarskim izborima, a na uličnoj rasveti na putu Zvečan – Mitrovica nedavno su osvanule table sa jednostavnom porukom „Bojkot“.\nNakon što je zvanični Beograd 11. septembra raspustio opštinske skupštine na severu Kosova, usled odluka njihovih odbornika i predsednika da se bojkotuju izbori, gradjani očekuju da će upravo vlada i centrale vladajućih partija iz Beograda i ovoga puta odigrati ključnu ulogu u izbornom rezultatu na severu.\nMnogi očekuju da će zvanični Beograd, samo par dana pred izbore, upravo preko svojih institucija, a koje će očekivano ugasiti neposredno nakon izbora, pritisnuti stanovništvo da masovnije izadje na birališta i zaokruži tzv. državnu listu „Srpska“. Gradjani takodje veruju da bi se, već sada sporna priča oko lica sa pravom glasa van teritorije Kosova, mogla završiti zloupotrebom glasova.\nIz Beograda stižu optužbe na račun CIK-a da želi da smanji broj srpskih birača, te da tako ne prihvata sva lica koja imaju pravo glasa, a žive kao raseljena lica u centralnoj Srbiji. U nedavnom saopštenju, CIK je naveo da od 41.168 prijavljenih birača van Kosova, regularno je svega 8.383. Većina ovih prijavljenih su Srbi koji žive u centralnoj Srbiji.\nBeograd nastavlja da optužuje Prištinu da opstruiše mogućnosti za šire ušešće srpske zajednice na lokalnim izborima. Najnovije optužbe stigle su povodom zabrane da srpski zvaničnici posete Kosovo tokom izborne kampanje.\nTako je premijer Dačić medijski „zapretio“ da se povlači iz pregovora, jer mu je zabranjeno da dodje na Kosovo. Usledio je sastanak sada već čuvene trojke Ešton- Dačić-Tači, posle kojeg je objavljena vesti da Dačić ipak stiže na Kosovo. Nakon šesnaeste runde dijaloga Beograda i Prištine početkom septembra, i dogovora o struji i telekomunikacijama, bio je to još jedan u nizu političkih uspeha trojke.\nOve medijske ujdurme, medjutim, nemaju značajan uticaj na Srbe sa severa. Uprkos uspesima na visokom Briselskom terenu, zajednica kosovskih Srba jasno oseća da je njihova pozicija oslabila tokom Briselskih pregovora. Za učešće na izborima ih mogu opredeliti samo dva razloga – poslušnost državnih činovnika administraciji u Beogradu i individualna procena da učešće na izborima jeste manje gore rešenje od najgorih.


Selektor fudbalske reprezentacije Rusije Dik Advokat rekao je da se nada da će plasman te ekipe na Evropsko prvenstvo ublažiti kritike javnosti i medija koje su bile česte poslednjih nekoliko meseci.\n"Nadam se da od sada naš tim neće trpeti tolike kritike kao što je to bio slučaj u prošlosti", rekao je Advokat ruskim medijima.\nSelekcija Rusije juče je u Moskvi deklasirala Andoru sa 6:0 i izborila direktan plasman na EP kao prvoplasirani tim B grupe kvalifikacija.\nOtkad je 2010. zamenio Gusa Hidinka na klupi Rusije, Advokat je često bio meta kritika javnosti i nekih bivših reprezentativaca zbog izbora igrača i taktike.\n"Nikad nisam obraćao pažnju na ono što mediji objavljuju o meni. Dugo sam u ovom poslu i ne brinem se. Nisam ovde da bi bilo kome udovoljio, jer su mi rezultati ekipe na prvom mestu", istakao je Advokat.\nPre Rusije, Advokat je vodio veliki broj ekipa, medju kojima su najpoznatije Glazgov Rendžers, PSV Ajndhoven, Zenit, Borusija Menhengladbah i selekcija Holandije.


Svetska nedelja dojenja - ELEMENTARIJUM\nU nedelji kada se širom sveta obeležava Svetska nedelja dojenja govorimo o značaju majčinog mleka kao najzdravijeg načina ishrane odojčadi, ali i o tome zašto majke, ipak, retko doje svoju novorođenčad\nDojenje je „temelj života“, poručuju organizatori Svetske nedelje dojenja, koja traje od 1. do 7. avgusta.\n„U svetu punom nejednakosti, krize i siromaštva dojenje je temelj doživotnog zdravlja za bebe i mame“, poručuju iz Svetske alijanse za dojenje (WABA), globalne mreže koju čine pojedinci i organizacije iz čitavog sveta koji se bave zaštitom, promocijom i podrškom dojenju. WABA ima nekoliko važnih poruka koje želi da pošalje. Jedna od njih je i da dojenje „sprečava glad i neuhranjenost u svim njihovim formama“.\nSvetska nedelja dojenja obeležava se već 26 godina, u više od 170 zemalja sveta, kako bi se unapredilo znanje i podigla svest o značaju i prednostima dojenja i obezbedila podrška dojenju u cilju unapređenja zdravlja majke i deteta.\nIpak, iako je „najvažnija vakcina“ koju beba prima sam čin dojenja – pogotovo dojenja u javnosti – u nekim društvima često je tabu tema.\nKada je u januaru ove godine poznata manekenka na društvenoj mreži Instagram objavila fotografiju na kojoj doji svoju ćerku u jednom salonu dok je šminkaju, istovremeno su se oglasili i pobornici i protivnici dojenja u javnosti. Dok su je jedni hvalili, drugi su je osuđivali uz objašnjenje da je dojenje isključivo privatna stvar i da ono nije adekvatno na javnom mestu. Nekoliko meseci ranije slično je uradila i jedna mlada glumica, a komentari ispod njene fotografije su takođe bili podeljeni. Slično je, ako ne i gore, sa samom odlukom majki o tome da li će dojiti svoju bebu ili ne. Iako u Srbiji postoji nekoliko inicijativa i kampanja koje promovišu i podržavaju dojenje, brojke su, ipak, razočaravajuće. Istraživanje koje su sproveli Republički zavod za statistiku i Unicef tokom prošle godine pokazuje da se u Srbiji samo 13,7 odsto beba u prvih šest meseci hrani isključivo majčinim mlekom. Poređenja radi, taj procenat u skandinavskim zemljama ide do neverovatnih 90 odsto!\nSlučaj Srbije, naravno, nije izolovan, već prati jedan negativan globalni trend. Dok je tokom 20. veka otprilike 90 odsto dece dojeno, u 21. veku taj procenat je opao na oko 42 odsto, tvrde autori studije Istorija ishrane odojčadi (A History of Infant Feeding), objavljene u prestižnom časopisu Žurnal o perinatalnoj edukaciji (The Journal of Perinatal Education). Oni kažu da tome umnogome doprinose marketinške kampanje koje propagiraju adaptirano mleko.\nPored njih, neki od krivaca su i loše nacionalne politike i zakoni koji nedovoljno podržavaju porodiljsko odsustvo, ali i slabo poznavanje rizika kojima su izložene nedojene bebe. Britanski prestižni medicinski časopis The Lancet (skalpel na engleskom jeziku) u svom specijalnom izdanju iz 2016. godine navodi da je na globalnom nivou dojenje novorođenčadi do prve godine života najrasprostranjenije u podsaharskoj Africi, južnoj Aziji i delovima Latinske Amerike. Tvrdi se i da više od 80 procenata novorođenih beba dobija humano mleko, ali da samo polovinu njih doje već u prvom satu života (kasna inicijacija) – što je važna preporuka Svetske zdravstvene organizacije još iz 1991. godine.\nU većini zemalja procenat dece koja isključivo sisaju znatno je ispod 50 odsto, pa je neophodno da se strategije o podršci dojenju prilagode utvrđenim obrascima u svakoj pojedinačnoj zemlji. Tako su u najsiromašnijim zemljama sveta uočeni kasna inicijacija i niske stope isključivo dojenih beba, pa su to ujedno i najveći izazovi sa kojima ove zemlje treba da se suoče. U zemljama sa srednjim i visokim prihodom, sa druge strane, izazov je kratak period isključivog dojenja novorođenčadi. Ipak, ove dve grupe zemalja su uspele da od 1993. do 2013. godine podignu procenat isključivo dojenih beba na 35 odsto (0,5 odsto svake godine). Svetska zdravstvena skupština, glavni organ odlučivanja Svetske zdravstvene organizacije, postavila je sebi 2012. godine, na svom 56. zasedanju, ambiciozan cilj – da se do 2025. godine poveća stopa isključivog dojenja beba do šest meseci starosti na barem 50 odsto. I dok je humano mleko neosporno najbolji način ishrane odojčadi, u nekim slučajevima ono je moralo da bude zamenjeno manje dobrom alternativom. U situacijama kada su majke umirale po porođaju, kada njihov stalež to nije favorizovao ili kada nisu imale mleka, od starog Egipta, Grčke i Rima, preko prosvetiteljstva i renesanse pa do današnjih dana, tri su najznačajnije zamene za humano mleko: dojilja koja nije biološka majka, hranjenje na flašicu, i adaptirano mleko (formula).\nTekst Ivane Nikolić „Kako smo hranili bebe: majčino mleko i njegove alternative kroz vekove“ možete pročitati u najnovijem, trinaestom broju časopisa Elementi


Izvor: 021info.rs, 17.Jun.2019, 22:34\nOdržana konferencija Biznis na štiklama\nU Novom Sadu je održana Međunarodna stručna konferencija Biznis na štiklama namenjena promociji i unapređenju ženskog preduzetništva. Konferencija obuhvata brojna stručna predavanja i panele na temu razvoja žena u preduzetništvu, inovacija i kreativne ekonomije, marketinga i prodaje, kao i teme vezane za EU fondove. Konferencija je održana u organizaciji preduzetnica Unije poslovnih žena Vojvodine i Udruženja za promociju zdravog života Naturavita a uz podršku Grada Novog Sada. -Konferencija...\nIzvor: 021info.rs, 17.Jun.2019\nJubilarni Blokstok u parku\nBlokstok festival, jubilarni, 20. po redu, koji afirmiše mlade izvođače održan je u parku pored Železničke stanice. Ljubitelji rok muzike uživali su u nastupima sastava Ortodoks Kelts, Lav hanters, Lost Propeleros, Pero Deformero, ali i svirkama Usamljenih jahača, Cepene ćunke i Nemog pesnika. Kao i svake godine, poseban čar festivalu dali su bajkeri iz Moto unije Vojvodine koji su svojim dvotočkašima prodefilovali...\nIzvor: Radio 021, 18.Jun.2019, 08:12\nPredstava "K. Oluja" i opera na otvorenom deo su programske platforme "Tvrđava mira", koja se t6okom juna odvija na više lokacija u Novom Sadu.. Predstava "K. Oluja" japanskog reditelja Kazujoši Kušide, zasnovana na Šekspirovoj "Buri", biće izvedena u sredu, 19. juna u 19 časova u Novosadskom pozorištu. Predstava govori o magiji, izdaji, osveti i porodici, a napisana je po delu Vilijema Šekspira "Bura", nastalog u kasnijem periodu njegovog stvaralaštva....\nIzvor: Radio 021, 18.Jun.2019, 08:01\nTelekomunikacioni milijarder Patrik Drahi kupio je aukcijsku kuću Sotbi za 3,7 milijardi dolara.. Kompanija, koja je na njujorškoj berzi bila 31 godinu, sada se nakon problematičnog razdoblja vraća u privatno vlasništvo. Francuski preduzetnik, kolekcionar umetnina i osnivač telekomunikacione kompanije Altice, kupio je Sotbi u trenutku kada postoje naznake ponovnog procvata tržišta umetničkih dela. Aukcijska kuća Kristi, suparnik Sotbija, u vlasništvu...\nUpisano svako treće prijavljeno dete\nU vrtiće Predškolske ustanove „Radosno detinjstvo“ ove godine upisaće se 1.024 mališana, dok se na spisku odbijenih našlo 3.046 dece. Kako je...\nIzvor: Luftika.rs, 17.Jun.2019\nZnak u kojem smo rođeni određuje mnogo toga, a između ostalog i to koliko smo naivni i lakoverni. Astrologija tvrdi da je osobe rođene u tnaku Škorpije, Strelca i Ribe gotovo nemoguće slagati i da imaju tu sposobnost da prepoznaju laži za tren oka. Škorpija Škorpije sve doživljavaju veoma intenzivno i imaju sposobnost da prepoznaju šta je sledeće što nadolazi. Međutim, oni ne slušaju uvek svoj unutrašnji glas. Vole uzbuđenje i akciju i spremni su na rizik. Strelac Kod Strelčeva...\nNa društvenim mrežama jedan 32-godišnji muškarac podelio je svoju tešku emotivnu situaciju u kojoj se zadesio. On je svoj problem podelio javno, u nadi da će neko znati da mu da pravi savet. Naime, on se pita da li bi bilo moralno da ostavi svoju devojku, imajući u vidu žrtvu koju je podnela zbog njega. Žive zajedno već pet godina… Nije neobična situacija da jedan partner prestane da voli drugog. To se dešava kod mnogih parova, a često bivši ljubavnici pošteno priznaju da im je život...


Izvor: Luftika.rs, 02.Jun.2020, 10:54\nBajatović lider u zaradi Dušan Bajatović je godinama unazad naplaćeniji srpski političar. Iako na poziciji direktora JP Srbijagas prima >> Pročitaj celu vest na sajtu Luftika.rs << “svega” 163.337 dinara, zbog brojnih funkcija koje obavlja na njegov račun mesečno legne 2.385.244 dinara.\nDanici Drašković penzija i plata od 6.500 evra Veoma visoka primanja za srpske standarde imaju članovi Odbora direktora NIS-a, koji su tamo postavljeni kao predstavnici države.\nFunkcija u NIS-u i Vučićevom savetniku U Odbor direktor NIS-a u septembru 2019. udomljen je i Dragutin Matanović, koji je u medijima bio predstavljen kao savetnik predsednika Aleksandra Vučića.\nTabaković sebi smanjila platu na 535.000 dinara Veoma visoka primanja od 535.000 dinara ima i guvernerka Narodne banke Srbije, iako je po dolasku na tu funkciju sebi smanjila platu, navodeći da je njen prethodnik, koji je zarađivao oko 658.000 dinara, imao “sramno visoku” zaradu.\nBeta: Nova.rs : Bajatović, Drašković i Radenković najplaćeniji političari u Srbiji\nDržavni funkcioneri u Srbiji u proseku primaju platu oko 1.000 evra, ali pojedini značajno odskaču od tog proseka, objavljeno je na portalu nova.rs...Rekorder po zaradama među srpskim političarima je fukcioner Socijalističke partije Srbije Dušan Bajatović, čija mesečna primanja prelaze 20.000...


ePoziv u svim novim automobilima od aprila 2018. - Ozonpress :: internet portal\nEvropski parlament zglasao je uredbu o ePozivu (eCall) koja nalaže da svi novi automobili budu opremljeni ovom tehnologijom od aprila 2018. U slučaju teške nesreće, ePoziv automatski poziva 112 – jedinstveni evropski broj za prijavljivanje hitnih slučajeva.\nSistem će hitnim službama dostaviti tačnu lokaciju vozila, vreme nesreće i pravac u kom se vozilo kretalo, što je naročito važno na autoputevima, čak i ako je vozač bez svesti ili nije u stanju da sam uputi poziv. ePoziv se može aktivirati i ručno, pritiskom na dugme u automobilu, na primer od strane očevica teške nesreće.\nePoziv će preneti podatke koji su apsolutno neophodni u slučaju nesreće. Ovi podaci se šalju samo u slučaju teških nesreća i ne čuvaju se duže no što je neophodno.\nKomisija procenjuje da bi, jednom kada sistem bude u potpunosti primenjen, ePoziv mogao da spasi na hiljade života godišnje i brže pomogne povređenima.\nEvropska komisija je predložila uredbu o ePozivu u junu 2013. Tekst koji je odobrio Evropski parlament tek treba da bude objavljen u Službenom listu Evropske unije a na snagu će stupiti 20 dana kasnije.\nKomesar Ginter Etinger, nadležan za digitalno društvo i ekonomiju, izjavio je: „ePoziv je savršen primer toga kako EU podržava projekte kojima se razvijaju tehnološka rešenja koja spašavaju ljudske živote. Usvajanje zakonodavstva sada otvara put ostvarivanju realnih prednosti digitalne tehnologije.”\nEU je podržala razvoj sistema ePoziv kroz prvi eMerge projekat a kasnije i njegov razvoj kroz projekat HeERO kojim je razvijena sveevropska usluga upućivanja hitnih poziva iz automobila na broj 112 odnosno jedinstveni evropski broj za prijavljivanje hitnih slučajeva – ePoziv. U periodu od četiri godine odnosno tokom dve faze projekta HeERO, 15 zemalja je pokrenulo interoperabilni i usklađeni sistem upućivanja hitnih poziva.


U većini kruševačkih škola skraćeni časovi, prosvetari traže pregovore - KruševacGrad\nU Rasinskom okrugu tridesetak škola danas drži skraćene časove u okviru štrajka upozorenja, na koji je pozvala Unija sindikata prosvetnih radnika Srbije, podaci su kruševačke Unije\nUnija, kako je navedeno u Odluci o štrajku, traži hitan nastavak pregovora i stupanje na snagu pravednih platnih razreda koji će popraviti položaj zaposlenih u obrazovanju.\nČlan Izvršnog odbora kruševačke Unije Branimir Šoškić je na konferenciji za novinare, koju je sa još nekoliko predstavnika Unije održao ispred Školske uprave Kruševac, rekao da je regulisanje statusa prosvetnih radnika razlog zbog koga je Unija, kao i prethodnih godina, na početku školske godine ponovo u štrajku.\n– Vlada je mnogo toga sa nama dogovorila, potpisala, obećala, sve to i dalje nije realizovano, a sada saznajemo i da su platne razrede odložili za jul naredne godine. Prosvetni radnici su mnogo toga istrpeli da bi uopšte došli do dogovora sa Vladom i želimo da javnost razume da nisu prosvetari ti koji nisu uradili svoj deo posla, već da vlast, odnosno Vlada i Ministarstvo nisu ispunili obećano. Nadamo se da će Ministarstvo sada, pošto mesecima nije pozivalo predstavnike Unije i sindikata na pregovore, promeniti malo pristup i da će zaista početi socijalni dijalog koji bi doprineo da čitavo društvo bolje funkcioniše – kazao je on.\nGovoreći o procesu preuzimanja prosvetnih radnika koji su tehnološki višak, odnosno koji su ostali bez dela ili bez cele norme, predstavnici kruševačke Unije su naveli da je u Rasinskom okrugu na listi tehnoloških viškova 168 lica od kojih je njih 30 u potpunosti ostalo bez norme.\n– Svi oni mogu da budu angažovani u školama koje imaju slobodna radna mesta, odnosno oni imaju prioritet pri preuzimanju. U Rasinskom okrugu ima 745 slobodnih radnih mesta. Na listi sa nepotpunom normom imamo 152 radnika, koji popunjavaju normu nakon onih sa liste tehnoloških viškova – objasnio je član Izvršnog odbora kruševačkog USPRS-a Predrag Gašić, koji je i član radne podrgupe u kruševačkoj Školskoj upravi.\nPredstavnici Unije su napomenuli da je dobra saradnja koju u rasporedjivanju tehnoloških viškova imaju sa ovdašnjom Školskom upravom dovela do toga da Kruševac ima najbolje rezultate u Srbiji.\n29. maja 2022., 00:15


Partneri PK FBiH u oblasti digitalizacije u poljoprivredi prepoznati i u regionu - Akta.ba\n24.08.2020. 10:36 / Izvor: Akta.ba\nPrivredna komora FBiH je u svojem strateškom djelovanju opredijeljena za pomoć članicama u sistemskom unapređenju njihovih poslovnih procesa i stvaranju uslova za povećanje konkurentnosti na domaćem i inostranom tržištu.\nKako ističe predsjednik PKFBiH Mirsad Jašarspahić, primjena savremenih poslovnih rješenja i digitalna transfomacija poslovanja predstavljaju nezaobilazan pravac razvoja privrede.\nPrivredna komora FBiH, zajedno sa svojim partnerom TQM Group, započela je inicijative u pravcu primjene ConnAgrIS platforme kao sistemskog rješenja digitalne transformacije u domenu poljoprivrede i prerade poljoprivrednih proizvoda kroz Zadružni savez FBiH.\nJašarspahić ističe značaj ovakvog koraka, naročito što je poslije inicijative od strane PK FBiH i Zadružnog saveza FBiH, ista prepoznata od strane drugih sličnih institucija u regionu. U tom pogledu, partner Privrede komore FBiH u ovom procesu TQM Group je potpisao Ugovor o poslovno tehničkoj saradnji i sa Zadružnim savezom Srbije.\nI druge slične institucije u BiH i regionu su također iskazale interes za navedeno rješenje za digitalnu transformaciju u poljoprivrednoj proizvodnji, preradi i plasmanu proizvoda. Napominjemo da se radi o rješenju koje podržava sve aspekte sljedivosti kao jednom od najvažnijih zahtjeva standarda u proizvodnji hrane.\nOvakvi rezultati nam daju za pravo da i dalje istrajavamo u nastojanjima da privredi u različitim segmentima budemo servis i pomognemo u nalaženju najboljih trenutnih rješenja, od kojih je u poljoprivredi sigurno ConnAgrIS.\nPrivredna komora FBiH, prema riječima Jašarspahića, i u drugim oblastima analizira mogućnosti digitalne transformacije i traži odgovarajuća rješenja, o čemu će ubrzo sigurno biti više informacija.\nZadružni savez Federacije BiH sa p.o. Sarajevo\nulica Branislava Đurđeva br. 10/III 71000 Sarajevo\nZadružni savez Srbije Beograd\nSkerlićeva 24 11000 Beograd


Izvještaj sarajevske policije o sinoćnjem ubistvu | Novi.ba\nU Beogradu pronađena beba ostavljena kod groblja Dan žalosti na Palama\nObjavljeno:26.08.2019 - 10:23\n''Izlaskom na mjesto događaja utvrđeno je, da je od zadobijenih povreda smrtno stradala osoba R.O., rođen 1998.godine u Sarajevu, gdje je i nastanjen. Smrt je konstatovana od strane ljekara Zavoda za hitnu medicinsku pomoć Kantona Sarajevo. Također, u navedenoj tuči jedna maloljetna osoba rođena 2001. godine je zadobila povrede, a ljekarska pomoć joj je ukazana u KCU u Sarajevu.\nNakon završene kriminalističke obrade, uhapšene osobe će uz izvještaj biti predate u nadležnost Kantonalnom tužilaštvu. S obzirom na to da su uhapšeni maloljetnici, zbog zaštite interesa djece i maloljetnika u krivičnom postupku, nismo u mogućnosti saopštiti više informacija'', saopćili su iz MUP-a.


"JUGOIMPORT SDPR" ULAZI U VELIKU IGRU: Evo ko je Srbiji otvorio put na zapadno tržište... | Vestinet.rs\nPočetna AKTUELNO\t„JUGOIMPORT SDPR“ ULAZI U VELIKU IGRU: Evo ko je Srbiji otvorio put na zapadno tržište…\nSrpske haubice „nora B-52“ i oklopna vozila „miloš“ biće 1. oktobra predstavljeni na velikoj vojnoj paradi u Nikoziji.\nU toku obuka kiparskih vojnika za rukovanje ovom opremom.\nRepublika Kipar će 1. oktobra, povodom svog dana nezavisnosti, organizovati u Nikoziji veliku vojnu paradu, na kojoj će prvi put u jednoj zemlji članici EU biti predstavljene srpske samohodne haubice „nora B-52“ i specijalna oklopna vozila „miloš“!\nBiser namenske industrije\nPrva baterija od šest samohodnih haubica „nora B-52“ već je isporučena Kipru, a u toku je obuka kiparskih vojnika za upravljanje ovim artiljerijskim oružjem.\nInače, ugovor između kompanije „Jugoimport SDPR“, koja proizvodi „noru“ i „miloša“, i oružanih snaga Kipra predviđa izvoz ukupno četiri baterije, odnosno 24 „nore“ i osam lakih oklopnih vozila „miloš“, koja služe za artiljerijsko izviđanje, osmatranje i komandovanje.\nKomentarišući ova saznanja, vojno-politički komentator i novoimenovani ambasador Srbije u Ruskoj Federaciji Miroslav Lazanski kaže da „nora“ spada među pet najboljih samohodnih haubica u svetu i da je biser naše namenske industrije.\n– To je najsloženiji i najkomplikovaniji borbeni sistem koji je ikada proizveden u Srbiji.\nZbog toga je jako značajno što je jedna država članica EU kupila od nas ovo oružje i time možda utrla put nekim drugim zemljama da takođe kupe „noru“ – kaže Lazanski, podvlačeći da je posao sa Kiprom vredan više od 40 miliona evra.\n– Vojna industrija Srbije je privredna grana u kojoj se najbrže okreće novac, odnosno uloženo se najbrže vraća.\nSrbija je do sada izvezla „nore“ u Mjanmar, Bangladeš, Keniju, a sada i na Kipar, i nadam se da će ovaj ugovor otvoriti vrata novim tržištima – zaključuje Lazanski.\nS njim je saglasan i vojni analitičar Vlade Radulović, koji smatra da se prodajom jednog složenog borbenog sistema kakav je „nora“ zemlji članici EU Srbija u velikom stilu vraća na zapadno tržište.\n"miloš""nora B-52"Nikozijaoklopna vozilaSrpske haubicevojna parada


CDOP Rural HUB » CDOP\n← TriP – igra o socijalnom preduzetništvu\nIdeja o Centru u prirodi postoji otkad postoji i ideja osnivanja CDOPa. One su međusobno povezane, dopunjuju se i čine jednu celinu, kao jing i jang.\nOva ideja prolazila je od 2010 godine razne faze razvoja, da bi konačno krajem 2015. godinu dobila svoje ime RURAL HUB – mesto gde inovativni pojedinci mogu raditi, sastajati se, učiti i umrežavati. Mesto kreacije, razvoja i podrške. Mesto gde se vrmdžaju ideje!\nPodrška različitim društveno odgovornim dešavanjima i aktivnosti od značaja za zajednicu.\nOsim stvaranja prostora i vremena za rad i razvoj pojedinaca i timova, Rural HUB ima za cilj i razvoj svoje lokalne zajednice kroz stvaranje raznih aktivnosti kvalitetnog sadržaja i korišćenjem njenih lokalnih resursa (hrana, usluge smeštaja, zanatski radovi itd) u cilju posticanja malih porodičnih biznisa i zaustavljanja migracije sa sela, naročito mladih.\nSama ideja o konceptu i načinu funkcionisanja CDOP-a, zajedno sa idejom Centra u prirodi, je osvojila prvo mesto na međunarodnom konkursu za najinventivniju ideju iz Srbije u domena društvenog preduzetništva u okviru „Turneje društvenog preduzetištva 2010.“ pod pokroviteljstvom Prof. Muhameda Junusa, dobitnika Nobelove nagrade za mir i začetnik ideje društvenog preduzetništva.


Јokić i Denver lako sa Sparsima, Marjanović i Filadelfija prošli dalje (VIDEO) – RTV Doboj\nSrpski centri Nikola Јokić i Boban Marjanović odigrali su dobre mečeve u pobjedama njihovih timova nad Sparsima, odnosno Netsima. Јokić je postigao 16 poena i 11 skokova u pobjedi Denvera nad San Antonijom od 108:90 za 3:2 u seriji, dok je Marjanović imao učinak od sedam poena i isto toliko skokova u pobjedi Filadelfije nad Bruklinom 122:100, kojom su Seventisiksersi izborili plasman u narednu fazu takmičenja.\nenver je u petoj utakmici odigrao najbolju partiju protiv San Antonija u ovoj seriji. U prošlom meču su vratili “brejk” ekipi iz Teksasa, koji su sada potvrdili i poveli sa 3:2 u prvoj runde plej-ofa NBA lige na Zapadu.\nNagetsi su u petoj utakmici bili veoma dominantni pred svojom publikom, vodili od prvog do posljednjeg minuta meča i na kraju zasluženo i ubjedljivo slavili sa 108:90.\nNikola Јokić na parketu proveo je 32 minuta i postigao 16 poena, imao 11 skokova i osam asistencija. Јokić je bio nadomak tripl-dabl učinka, ali zbog ubjedljive prednosti nije igrao u završnici meča.\nDenver su uz Јokića do pobjede vodili Mari sa 23 i Barton sa 17 poena, dok su se u redovima Sparsa istakli Derozan i Oldridž sa po 17 poena.\nNagetsi vode sa 3:2 u seriji prve runde Zapadne konferencije, a priliku za prolaz u narednu fazu imaju u petak na gostovanju u “Ej-Ti-En-Ti centru” u Teksasu.\nFiladelfija je nakon pete utakmice izborila plasman u polufinale konferencije pobjedom nad Bruklinom od 122:100. Protivnici u polufinalu Istoka biće im ekipa Toronta koja je u pet utakmica izbacila Orlando.\nSeventisiksersi su od samog starta nagovestili ubjedljivu pobjedu, pošto su meč započeli serijom 14:0. Već sredinom druge četvrtine prednost je iznosila 20 poena, a Bruklin nije uspeo da se imalo vrati u meč u drugom poluvremenu.\nBoban Marjanović postigao je sedam poena i imao isto toliko skokova za nešto više od 13 minuta provedenih na parketu. Marjanović je šutirao 60 odsto iz igre, a dodao je i četiri asistencije.\nRukometaši Sloge protiv Borca u "Boriku"


Rusija ponovo otvara ambasadu u Libiji - 03.07.2020, Sputnik Srbija\nRusija ponovo otvara ambasadu u Libiji\nRusija je donela odluku da obnovi rad Ambasade u Libiji, saopštio je ruski šef diplomatije Sergej Lavrov. Ona će predstavljati interese Rusije na celoj... 03.07.2020, Sputnik Srbija\n13:45 03.07.2020 (Osveženo: 00:59 26.08.2021)\nRusija je donela odluku da obnovi rad Ambasade u Libiji, saopštio je ruski šef diplomatije Sergej Lavrov. Ona će predstavljati interese Rusije na celoj teritoriji zemlje, a sedište će joj biti u Tunisu.\n„Želim da vas informišem da smo doneli odluku da obnovimo rad Ambasade Rusije u Libiji. Za sada će na njenom čelu biti privremeni poverenik za poslove Džamšed Boltajev. Ona će privremeno biti bazirana na teritoriji Tunisa. Međutim, želim da naglasim da će on biti predstavnik Rusije na celoj teritoriji Libije“, rekao je Lavrov na sastanku sa predsednikom Parlamenta Libije koji kontroliše istok zemlje Aguilom Salehom.


Na Gvantanamu blizu 500 ljudi čeka na sudjenje ili oslobadjanje od krivice\nNeki od njih osumnjičeni su za ratne zločine, kao članovi terorističke mreže Al Kaida. Jedan broj njih nalazi se u pritvoru u toj vojnoj bazi već četiri godine, a uhvaćeni su tokom rata u Avganistanu, kojim je srušen talibanski režim.\nDo sada je samo 10 zatvorenika optuženo za ratne zločine, koji uključuju udruživanje sa Al Kaidom radi napada na civile, ubistva i uništavanje imovine. Neki od njih optuženi su za organizovanje kampova Al Kaide gde su navodno podučavali i trenirali druge, kako da naprave elektronski kontrolisane eksplozivne naprave koje bi koristili protiv američkih snaga u Avganistanu. Portparol tribunala, major Džejn Bumer izjavila je da pritvorenici imaju prava slična onima pred drugim američkim sudovima.\n»Pretpostavka nevinosti, dokazivanje krivice bez sumnje, pravo na advokata, pravo na odbranu, pravo na izvodjenje dokaza, pravo na suprotstavljanje vladinim dokazima, pravo na unakrsno ispitivanje vladinih svedoka kao i na ponavljanje procesa. Sve ove procedure su osnovni principi koji se primenjuju prema Amerikancima koji prolaze kroz civilne i vojne sudske procese».\nAmerički zvaničnici kažu da je tribunal neophodan zato što je Al Kaida objavila rat Sjedinjenim Državama, i da zatvorenici u Gvantanamu ne potpadaju pod uobičajena pravila koja se primenjuju prema ratnim zatvorenicima. Medjutim, pravnici i grupe za zaštitu ljudskih prava smatraju da bi optužbe protiv zatvorenika trebalo izneti pred regularnim civilnim ili vojnim sudovima koji imaju davno uspostavljena pravila. Nil Sonet, advokat iz Američkog advokatskog udruženja, koji posmatra saslušanja, kaže da je ovaj tribunal manjkav, jer pravila mogu da se menjaju u svakom trenutku.\n»Nažalost, umesto da koristi već uhodani sistem, administracija je odlučila da napravi novi sistem, razradjujući ga u hodu, što je jednostavno neprihvatljivo».\nBranioci zatvorenika već su podneli zahteve za ukidanje ovih sudova, koje smatraju nepravednim iz više razloga, uključujući i upotrebu tajnih dokaza koje branioci ne mogu da vide kao i zbog mogućnosti da su iskazi dobijeni pod prisilom. Kasnije ovog meseca , američki Vrhovni sud razmatraće da li je Bušova administracija imala ovlašćenje da osnuje pomenuti ratni sud. Tužioci vojne komisije kažu da ni jedno sudjenje neće početi pre nego što Vrhovni sud donese svoju odluku o tom sporu.


Datum objave: 23.04.2021 11:07 | Autor: MVP\nProgram stručnog usavršavanja mladih crnogorskih diplomata i državnih službenika i službenica pod nazivom ,,Društvena kohezija: saradnja, povjerenje i razvoj” koji je organizovan u saradnji Diplomatske akademije Ministarstva vanjskih poslova Crne Gore i Programa Ujedinjenih nacija za razvoj (UNDP) u okviru regionalne inicijative „Dijalog za budućnost“, završen je juče dodjelom sertifikata grupi od 28 polaznika. Na završnoj ceremoniji koja je organizovana u online formatu polaznicima se obratio ambasador u Ministarstvu vanjskih poslova Mirsad Bibović i stalna predstavnica UNDP-a Danijela Gašparikova.\nTom prilikom ambasador Bibović je istakao da su državni službenici nosioci daljeg razvoja crnogorskog društva, podsjetivši da kredibilitet institucija uključuje integritet, profesionalizam i transparentnu komunikaciju, te ukazavši na značaj njegovanja kulture kompetentnosti. Stalna predstavnica UNDP-a Gašparikova istakla je značaj tema koje su bile u fokusu programa kao što su povjerenje među ljudima kao i u institucije, značaj uloge žena u društvu i poštovanje različitosti, te izrazila zadovoljstvo zbog posvećnosti mladih diplomata i državnih službenika i službenica daljem razvoju crnogorskog društva.\nProgram jačanja kapaciteta mladih diplomata i državnih službenika iz Crne Gore stavio je poseban akcenat na pitanja društvene kohezije i interkulturalne komunikacije u globalnom svijetu, te su polaznici tokom serije vebinara imali priliku da se bliže upoznaju sa konceptom funkcionisanja društvene kohezije kroz prizmu izgradnje povjerenja među ljudima, kao i povjerenja u institucije i donosioce odluka. Tokom sesija koje su realizovane u periodu od februara do aprila 2021. godine, posebna pažnja posvećena je i ulozi žena u društvu i diplomatiji, te pitanjima od značaja za jačanje povjerenja između različitih društvenih aktera i njihove spremnosti da sarađuju u cilju razvoja.\nOvo je drugi u nizu programa za mlade dipomate i državne službenike koji je realizovan je u okviru regionalne inicijative „Dijalog za budućnost”. Programi su okupili više od 50 polaznika i istaknute govornike iz zemlje i inostranstva, te kroz seriju od 10 interaktivnih radionica i vebinara i razvijanje novih sistema komunikacije i povezivanja doprinijeli daljem jačanju kapaciteta državne uprave. Regionalnu inicijativu ,,Dijalog za budućnost” zajednički sprovode UN timovi i nadležne institucije u Crnoj Gori, Republici Srbiji i Bosni i Herecegovni sa ciljem jačanja društvene kohezije, povjerenja i poštovanja različitosti, a finansirana je od strane UN fonda za izrgradnju mira.


Stefanović: Beograd će postići sporazum s Prištinom\nŠef poslaničke grupe Demokratske stranke (DS) u Skupštini Srbije i bivši šef pregovoračkog tima u dijalogu sa Kosovom Borislav Stefanović rekao je nedelju da će vlast u Srbiji za deset dana ipak postići sporazum s Prištinom.\n"Mi (DS) nećemo podmetati nogu kao što su oni nama radili nego ćemo pokušati da zastitimo interes Srbije i njenu budućnost", rekao je Stefanović za televiziju "Pink".\nOn je naveo da je neozbiljno što nema odgovora u kojoj su fazi trenutno pregovori ali je dodao da je ovo jedna pauza u okviru koje pokušavaju dve strane da ipak dođu do nekog sporazuma.\n"To podržavamo. Smatramo da ako postoji ikakav način u narednih sedam do 10 dana da se poboljšaju stvari, da se pojačaju prava i ovlašćena Srba na Kosovu i Metohiji, mi to podržavamo", kazao je Stefanović.\nOn je naveo da premijer Srbije Ivica Dačić sada lansira priču da će novi posrednik u dijalogu Beograda i Prištine biti evropski komesar za proširenje Štefan File, umesto visoke predstavnice EU Ketrin Ešton, prenosi Beta.\n"File može biti posrednik ali će oni ponovo pričati o tehničkim stvarima, ponovo se spušta nivo pregovora a vlast (u Srbiji) je insistirala da se priča o krupnim stvarima, o statusu (Kosova)", rekao je Stefanović.


Sporazum o osnivanju policijskog centra u Trebinju\nMinistri unutrašnjih poslova Crne Gore i Srbije i sigurnosti BiH, Raško Konjević, Ivica Dačić i Fahrudin Radončić potpisuju sporazum u Budvi\nCrnogorski ministar unutrašnjih poslova rekao je da postoji pojačana operativna saradnja policija regiona, koja treba da doprinese da rezultati u borbi protiv kriminala budu značajno bolji.\nProtokol o osnivanju i funkcionisanju Zajedničkog centra za policijsku saradnju u Trebinju potpisali su ministri unutrašnih poslova Crne Gore i Srbije, i sigurnosti Bosne i Hercegovine, Raško Konjević, Ivica Dačić i Fahrudin Radončić.\nOni su danas u Budvi održali trilateralni sastanak u okviru Ministarskog foruma EU-zapadni Balkan u oblasti pravde i unutrašnjih poslova. Konjević je pojasnio da će lokacija u Trebinju najviše doprinijeti operativnosti i efikasnosti Centra.\n“Potpisanim protokolom se uređuju pitanja razmjene podataka i informacija, zajedničkih analiza rizika, i koordinacije o zajedničkim aktivnostima duž državne granice i vođenja evidencije raznih satistika”, rekao je on.\nKonjević je kazao da će od toga svi imati koristi. On je rekao da postoji pojačana operativna saradnja policija regiona, koja treba da doprinese da rezultati u borbi protiv kriminala budu značajno bolji.\nKonjević je kazao da je sa Radončićem, potpisao sporazum o saradnji u oblasti foreznike. Dačić je rekao da će zajednički centar doprinijeti unaprjeđenju policijske saradnje tri države.\n“Centralo pitanje je da imamo dobru saradnju između naših država, uključujući i Hrvatsku, a veoma je začajno i da ministarsta unutrašnjih poslova rade na zajedničkom poslu od borbe protiv kriminala i korupcije, pa do pitanja koja potresaju svaku od naših zemalja, kao što su ilegalne migracije, trgovina ljudima i oružjem, terorizam i pitanje azilanata”, kazao je on.\nRadončić je ocijenio da će zajednički centar u Trebinju značajno pomoći u sprečavanju prekograničnog kriminala i ilegalnih migracija. On je čestitao Crnoj Gori, otvaranje poglavlja 23 i 24, i rekao da sve u regionu raduje uspjeh dugih država.


NAJČITANIJI SRPSKI KOLUMNISTA DRAŽA PETROVIĆ GOST PROJEKTA "OTVOREN GRAD, SLOBODAN DIJALOG" - InfoMedia Plus\nU utorak 12.septembra u Galeriji Kulturnog centra Paraćin u 19 časova, u okviru projekta „Otvoren grad, slobodan dijalog“ gost paraćinskog Doma omladine biće glavni i odgovorni urednik dnevnog lista Danas i najčitaniji srpski kolumnista Draža Petrović.\nPočeo je da se bavi novinarstvom u Borbi 1994. godine. Sa redakcijom lista odbija poslušnost novom režimskom rukovodtsvu Borbe i prelazi u novoosnovanu Našu Borbu. Sudobitnik je nagrade Stanislav Staša Marinković za 1997. godinu zajedno sa novinarkom Tanjom Jakobi. Od 1997. godine do 2006. stalni je saradnik nezavisne TV produkcije VIN (Video nedeljnik) za koju je kao autor uradio stotinak TV priloga. Iz Naše Borbe prelazi 1998. godine u Glas nedelje.\nOd januara 2006. postaje i stalni kolumnista tabloida Kurir za koji piše nedeljnu kolumnu Srbija do Tokija. Od juna 2009. radi u dnevnom listu Danas gde piše kolumnu „Žvaka u pepeljari“. U tradicionalnoj novogodišnjoj anketi magazina Status, u kojoj je učestvovalo više od 100 novinara i urednika, proglašen je za najboljeg novinara 2010. godine. Drugi put dobio nagradu Stanislav Staša Marinković’ 9. juna 2011. Dobitnik nagrade „Dragiša Kašiković“ i nagrade „Desimir Tošić“ za 2013. godinu. Dobitnik nagrade Udruženja novinara Srbije „Laza Kostić“ u kategoriji novinska satira za 2016. godinu. Glavni urednik lista „Danas“ postao je u martu 2016. godine.


Partizan “ubio” neizvjesnost u Železniku – Kosarka24\nPartizan “ubio” neizvjesnost u Železniku\nKošaarkaši Partizana savladali FMP u 16. kolu ABA lige.\nPartizian je slavio ubjedljivu pobjedu u gostima 57:87 (6:18,15:18,20:23,16:28) i zadržao lidersku poziciju na tabeli. Lijepa čestitka kapitenu Novici Veličkoviću koji je ušao u istroju kao igrač sa najviše odigranih utakmica u dresu Partizana.\nZnao je Partizan prethodnih sezona da se namuči i izgubi u Železniku, ali večeras je meč bio zahvaljujući gostima lišen bilo kakve neizvjesnosti. Nakon prve četvrtine Partizan je imao 16:8. Onda je FMP u drogoj četvrtini napravio seriju 13:0 i prišao na 24:21, a gosti su odgovorili serijom 12:0 i to je bilo to. Do kraja Partizan odbranu igrao na vrhunskom nivou i došao do nove ubjedljive pobjede.\nU ekipi Partizana samo Rade Zagorac nije postizao poene. Najefikasniji je bio Stefan Birčević sa 14, Kori Volden i Nikola Janković su dali po 13, a Volden je imao i 10 skokova, a Markus Pejdž je dao 11 poena.\nU poraženom sastavu jedini dvoocifreni Stefan Đorđević sa 14 poena.\nBudućnost – Mega Bemaks\nTABELA: Partizan 13-3, Budućnost 11-4, Cedevita Olimpija 10-6, FMP 9-7,Mornar 9-7, Crvena zvezda 9-6, Primorska 8-7, Krka 6-9, Igokea 5-10, Cibona 5-10, Zadar 4-11, Mega Bemaks 3-12\nTags: ABA liga FMP KK Partizan\nPrevious Mornar nakon produžetka slavio u Ljubljani\nNext Gostili se Slavija i Borac


Pornhub Italijanima omogućio besplatan premijum sadržaja zbog korone | Ekspres.net\nItaljiani, koji su u Evropi pod najvećim udarom od koronavirusa, dobili su priliku da potpuno besplatno gledaju premijum video sadržaje najvećeg svetskog internet porno servisa Pornhub-a.\nNaime, Pornhub je najavio da će za Italiju otvoriti čitav svoj sajt u znak podrške za sve one koji se nalaze u karantinu i u izolaciji u Italiji. Uz to, oni će donirati novac kako bi se Evropska unija izborila sa virusom.\n“Pornhub će donirati čitav martovksi profit sa Modelhub donirati Italiji kako bi premostili ova teška vremena”, saopšteno je sa ovog sajta uz potpis “Forza Italia, we love you!”\nKako će koronavirus uticati na privredu Srbije? “Ako potraje, pretrpećemo štetu” SZO proglasio pandemiju Kovida-19 PRVI PUT OD 1962: Iran traži finansijsku pomoć MMF-a za borbu protiv korone NAJVIŠE FUDBALERA: Spisak sportista koji su zaraženi koronavirusom


Žalbe roditelja na rad vrtića u pandemiji | Društvo i ekonomija | Direktno\n22. 05. 2020. 13:24 0\nŽalbe roditelja na rad vrtića u pandemiji\nRoditelji su prethodnih dana imali brojne primedbe o radu niških vrtića dok traje epidemija - nema popodnevne smene, po dete moraju da dođu najkasnije do 16 sati, a pitali su i zašto mališani čiji roditelji imaju odgovoran posao od kuće ne mogu da idu u obdanište. Iz Uprave "Pčelice" odgovaraju da rade prema preporukama Ministarstva prosvete i struke, čiji je imperativ bezbednost i zdravlje najmlađih.\nPojedini roditelji i dalje ne mogu da vode decu u vrtiće koji su počeli da rade 11. maja zbog novih pravila. Njihova primedba je što je popodnevna smena u vrtiću "Bambi" ukinuta, pa pitaju kako da se organizuju za čuvanje dece oni koji rade po smenama. Problematično im je, kako kažu, i to što je uslov da po dete dođu najkasnije do 16 sati.\nŠta će oni koji rade do 17, a takvih nije malo? Izričita zabrana je da roditelj kada već dolazi po svoje dete ne sme da pokupi (uz saglasnost roditelja) i drugo dete iz iste grupe. Na opasku da ima mnogo nelogičnosti i nefleksibilnosti u tim naredbama, zaposleni se pravdaju da te naredbe, navodno, dolaze iz Ministarstva i da oni na njih ne mogu da utiču - kažu roditelji.\nOgorčeni roditelji takođe pitaju zašto je uslov da mališani idu u obdanište potvrda da su roditelji fizički prisutni na radnom mestu u nekoj kancelariji. Kažu da oni imaju odgovoran posao kod kuće i ne mogu u isto vreme da rade i čuvaju decu.\n- Zašto je tako kod nas, a u Beogradu na primer može da se ide i bez te potvrde? Mi smo pokušale da dođemo do nekog iz "Pčelice", slali smo poruke, zvali telefonom, ali nismo dobile nikakvu povratnu informaciju pa moramo preko vas - pišu majke.\nIz Uprave Predškolske ustanove "Pčelica" kažu za Južne vesti da popodnevna smena nije ukinuta nakon vanrednog stanja, već da se nijedno dete nije prijavilo. Takođe navode da ta mogućnost postoji u samo jednom vrtiću i da je i inače veoma malo interesovanje za popodnevnu smenu i mali broj dece je upisan.\nPredlog da jedan roditelj može iz vrtića da pokupi i drugog iz grupe, u "Pčelici" kažu da nikada nije bila praksa. Nikada nije bila praksa da drugi roditelji uzimaju decu koja nisu njihova niti je dobro da u situaciji kada vlada pandemija i kada radimo isključivo po preporukama Ministarstva prosvete i struke, dete iz vrtića uzima neko drugi, a ne roditelj. Pre svega, zbog bezbednosti deteta - navode u Pčelici.\nNisu konkretno odgovorili na pitanja o tome šta da rade roditelji koji su na poslu do 17 sati, a po decu u vrtić moraju da dođu najkasnije do 16 sati, kao ni na ona koja su postavile majke koje imaju odgovoran posao od kuće.\nRadimo po instrukcijama Ministarstva prosvete i nemamo informaciju da je neki roditelj imao problem sa dobijanjem potvrde o radu, jer se niko nije obratio odgovornom licu vrtića - odgovaraju iz "Pčelice"\nNi u "Pčelici" još ne znaju precizno kako će se to rešiti, ali ponovo kažu da će naći način da roditeljima izađu u susret - ili će im biti vraćen novac ili će postići dogovor sa organizatorom zimovanja u interesu roditelja.\nVrtići Koronavirus Pandemija


Home / VESTI / Vesti iz EPuS-a / INTERES EU JE DA IMA SRBIJU PORED SEBE, A NAŠ DA ZAVRŠIMO OVAJ DUG I ISCRPLJUJUĆ MARŠ KA BRISELU\n„Iako ne postoji jasna granica kada je neka zemlja završila prelaz iz socijalističke u tržišnu privredu, ipak se smatra da se tranzicija završava onda kada se završi privatizacija, uspostavi finansijska disciplina, jasno definišu vlasnička prava, izmeste socijalne funkcije iz preduzeća, obezbedi solidna politika konkurencije, a politika državne pomoći bude dovedena na neki evropski prosek“, poručila je Grubješić na debati „Srbija i EU: politički i ekonomski odnosi“, održanoj u Kraljevu.\nGrubješić je primetila da nijedna od zemalja Zapadnog Balkana još nije postala funkcionalna tržišna privreda, bez obzira što su tokom poslednjih 20-ak godina sprovele manje-više sve reforme koje su od njih tražili i EU, i MMF, i Svetska banka u okviru tzv. „Vašingtonskog konsenzusa“.\n„Nijedna se čak nije približila životnom standardu ni onih najsiromašnijih zemalja članica EU. Štaviše, žalosno je, ali istinito, da Srbija i Crna Gora ne mogu da se vrate ni na standarde i ekonomske pokazatelje koje su imale na početku tranzicije. Namera tvoraca Vašingtonskog konsenzusa bila je do kroz ekonomske reforme, usvajanje ekonomskih zakona i podršku demokratskim institucijama dovedu do brže ekonomske integracije regiona u evropsko tržište, ali do toga nažalost nije došlo“, kazala je ona.\nPodsetivši da se u Strategiji EU za Zapadni Balkan konstatuju tri ključne slabosti regiona, poput opšteg pada demokratskih vrednosti, nepostojanja funkcionalne tržišne privrede i bilateralnih sporova, Grubješić je kazala da je u njoj ipak izbačena mogućnost otvaranja strukturnih fondova pre ulaska u članstvo, kao i mogućnost otvaranja tržišta rada, ali da je ostavljena mogućnost korišćenja pretpristupnih IPA fondova.\n„Primera radi, u periodu 2014-2020. godine Srbija dobija 1,5 milijardi evra iz pristupnih IPA fondova, a za isti taj period Bugarska iz strukturnih fondova povlači 10 milijardi evra. Otvaranje strukturnih fondova bi bilo značajno jer bi ne samo poboljšalo ekonomske pokazatelje u Srbiji, nego bismo se i mi svi osposobili za korišćenje strukturnih fondova i pripremili za sam ulazak zemlje u EU“, kazala je Grubješić.\n„Iz IPA fondova dobijamo godišnje 200 miliona evra i taj iznos se gotovo u celosti koristi za podršku administrativnim i drugim institucionalnim reformama, a najmanje ide za transport, energetiku, konkurentonst, inovacije, poljoprivredu, ruralni razvoj, socijalnu politiku i zapošljavanje. Od 200 miliona evra godišnje vi ne možete neku ozbiljniju strukturu ni da izgradite na teritoriji Srbije“, dodala je ona.\nSrbiji je, kako je istakla, potreban „herojski rast“ od pet do šest odsto godišnje da bi za nekih 15-20 godina dostigla evropski prosek, dok bi sa rastom nižim od toga za takvo nešto bilo potrebno i čitavih 60 godina.\n„Stopa rasta je u prošloj godini u Srbiji iznosila 1.9 odsto, za ovu godinu MMF predviđa tri odsto, a slična je situacija i u zemljama u okruženju“, podsetila je ona.\nGovoreći o pregovaračkom procesu, ona je kazala da „po novom sistemu EU poglavlja 23, 24 i 35 imaju suspenzivnu snagu“, što znači da ukoliko nema napretka u ostvarivanju vladavine prava, bezbednosti i dijalogu sa Prištinom, pitanje otvaranja ostalih može da bude dovedeno u pitanje.\nPo njenim rečima, značaj Unije za Srbiju je ipak nesumnjiv, što potvrđuje i činjenica da su sve vlade posle 2000. godine članstvo u EU proglašavale strateškim opredeljenjem.\n„Period pred nama treba iskoristiti za povratak poverenja u evropski put Srbije, ne na način da svi postanemo evrofili i recitujemo kako Evropska unija nema alternativu, već da na racionalan i argumentovan način odgovorimo na ovo povećano interesovanje EU za Zapadni Balkan, jer interes EU je da ima Srbiju pored sebe, kao što je i interes Srbije da završi ovaj dug i iscrpljujući marš ka Briselu“, poručila je ona.\nPotpredsednik EPuS Vladimir Međak je ukazao da je suština evrointegracija harmonizacija domaćeg zakonodavstva sa pravnom tekovinom EU i naglasio važnost njegove dosledne primene.\nMeđak je ukazao na značaj Sporazuma o stabilizaciji i pridruživanju (SSP), s obzirom da nam on garantuje, daje pravnu sigurnost i mogućnost da pristupimo tržištu Evropske unije i izvezemo sve ono što ima kvalitet.\nSamo ukidanje carina je, kako je objasnio, nedovoljan uslov da bi se izašlo na nečije tržište, a veliki problem Srbije je i to što još nije članica Svetske trgovinske organizacije.\n„Evropskoj uniji je važno da očuva stabilnost na našim prostorima. Pitanja bezbednosti, kao što su organizovani kriminal, terorizam, ilegalne migracije, značajna su u odnosima EU i regiona. Procenjuje se da 1,7 milijardi evra godišnje zarađuju trgovci koji posreduju švercu u regionu“, kazala je profesorka Fakulteta političkih nauka Maja Kovačević.\nKovačević je rekla da pregovori sa EU idu u prilog građanima, jer Unija analizira stanje u institucijama i tako nas proverava i „tera“ da budemo efikasniji. Ona nas stimuliše da uređenijim, snažnijim sistemom doprinesemo bezbednosti.\nDebata u Kraljevu deo je serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji – Sremska Mitrovica i Evropskim pokretom u Srbiji – Kraljevo.


Savić: Nepovoljan položaj penzionera, milion njih prima manje od 25.000 dinara\nBiznis Autor:Beta02. okt. 202013:12 > 13:20\nPoložaj penzionera u Srbiji je nepovoljan jer prosečna penzija iznosi 27.769 dinara, a čak milion penzionera mesečno prima manje od 25.000 dinara, rekao je predsednik Saveza penzionera Srbije Andreja Savić.\nOn je u intervuju za portal UGS „Nezavisnost“ podsetio da Srbija ima nešto manje od sedam miliona stanovnika, od kojih je 1,7 miliona penzionera, i da je 230.000 ljudi starijih od 65 godina koji nikada nisu bili u radnom odnosu i nisu stekli pravo na penziju.\n„Zato se s pravom može konstatovati da je Srbija zemlja starih ljudi“, kazao je Savić.\nPo njegovoj oceni, „u proteklim vremenima nije se domaćinski poslovalo sa Fondom penzijsko-invalidskog osiguranja, ta sredstva su plasirana u različite državne projekte i investicije u koje je u značajnoj meri ušao penzionerski novac“.\nDodao je da je zbog toga danas isplata penzija veliki teret za državu, jer se za njih izdvaja od 9,5 do 11 odsto bruto društvenog proizvoda (BDP), odnosno 4,5 do 5 milijardi evra na godišnjem nivou.\n„Nemali broj penzionera izrazio je nezadovoljstvo nakon odluke da se po 100 evra uplati svim punoletnim gradjanima“, rekao je Savić i istakao da su tim novcem dobrim delom mogli biti obeštećeni penzioneri kojima su ranije smanjene penzije.\n„Teško je reći da li će država vratiti penzionerima oduzet novac“, rekao je Savić i podsetio da se Savez penzionera, koji ima oko 650.000 članova, krajem prošle godine tim povodom obratio najznačajnijim državnim institucijama.\nKomentarišući odnos prosečne penzije od nepunih 28.000 dinara i prosečne plate veće od 60.000 dinara, Savić je rekao da je stav Saveza da prosečna penzija ne sme da padne ispod 50 odsto od prosečne zarade.\n„Mi smo najnovijim izmenama u okviru tzv. švajcarskog modela podržali izmene zakona da se penzija formira prema formuli 50 odsto od rasta zarada, a 50 odsto od rasta inflacije. Odluka i predlog Fiskalnog saveta i Ministarstva finansija je da se od 1. januara izvrši uskladjivanje penzija po toj formuli. Medjutim, rast zarada je uvek brži nego što to penzije mogu da prate“, ocenio je on.\nStoga je, kako je naveo, Savez penzionera blagovremeno priložio amadman da se u zakon unese i ta odredba da se po automatizmu radi uskladjivanje ako penzija sklizne ispod 50 odsto od prosečne zarade.\n„To tada nije prošlo, ali sada vidimo da je ta ideja u osnovi prihvaćena, tako da očekujemo da će nakon konstituisanja nove vlade ovo pitanje do kraja godine biti rešeno“, kazao je predsednik Saveza penzionera.\nNa pitanje kako objasniti da većina penzionera revnosno glasa za stranke na vlasti iako je od 750.000 njih oduzeto skoro milijardu evra, dok milion njih živi u siromaštvu, Savić je rekao da „kod 1.700.000 penzionera imamo različitu ideološku i političku obojenost“, te da Savez penzionera nastoji da se poboljša kvalitet njihovog života i da ne ulazi mnogo u njihovu političku pripadnost.\n„Poslednjih godina došlo je do krize u odnosima izmedju Saveza penzionera Srbije i Partije ujedinjenih penzionera Srbije, iako je naša organizacija jedan od osnivača PUPS-a. Ta saradnja nije bila ni blagovremena ni kvalitetna, tako da je došlo do gubitka poverenja u ljude koji vode politiku te stranke“, ukazao je Savić.\nDodao je da smatra da odnos Saveza penzionera i PUPS-a mora da bude kooperativan, „jer ako smo nešto stvorili ne bi bilo u redu da se lako odreknemo jednog tako važnog i izuzetno moćnog instrumenta političkog zastupanja penzionera“.\n„Mi smo u tim najnovijim aktivnostima pokušali da nadjemo modalitete buduće saradnje i od njih zavisi kakva će biti naša strateška organizacija“, rekao je Savić.\nAndreja Savić je za predsednika Saveza penzionera izabran u aprilu prošle godine, a javnosti je poznat i kao nekadašnji direktor Bezbednosno-informativne agencije (BIA).


Analiza BIRODI-ja: Vučić i REM najveći „profiteri“ međustranačkog dijaloga | CEMAFORUM.rs\n„Na ovaj način se promoviše koncept političke volje, koji je suprotan konceptu vladavine prava i integriteta institucija, tj. principu da se na bazi zapisanog u zakonu, koje sprovode nadležne institucije, regulišu prava i obaveza učesnika u pravnom životu. Konkretno, o poštovanju prava i obaveza u izbornom procesu treba da se stara regulatorno telo čiji su članovi stručnjaci sa regulisanim sukobima interesa izabrani u procesu u kojem je regulisan sukob interesa, bez diskrecionog odlučivanja, na javnom konkursu sa jasnim kriterijumima i jasno definisanim i izvesnim sankcijama za kršenje procedure“, naveo je Gavrilović.\n„S druge strane, jedan od fasilitatora, predsednik Narodne skupštine je lider stranke, učesnice na izborima. Njemu, ali i ostalim fasilitatorima je dato pravo da u netrasparetnom procesu predlože još šest članova Tela, što je u slučaju predsednika Narodne skupštine sukob interesa iz ugla člana 40 Zakona o sprečavanju korupcije“, ukazao je direktor BIRODI-ja.\nIstakao je i da je sve ovo moglo da se izbegne da je prihvaćen predlog BIRODI-ja da se smeni Savet REM-a, koji, kako je naveo, sedam godina radi u nezakonitom stanju, odnosno da se izmenom načina izbora članova Nadzornog odbora ukine partijski uticaj na izbor članova ovog tela.\n„Nažalost ni vlast, ni opozcija, a ni EU posrednici nisu imali sluha da se očuva vladavina prava i integritet institucija kao garant integriteta izbornog procesa“, konstatovao je Gavrilović.\nU priloženom Nacrtu nema nigde informacije o nameri da se menja član 50 Zakona o sprečavanju korupcije, kojim bi predsednik Republike bio uskraćen da zloupotrebljava javne resurse, odnosno da ima pravo na funkcionersku kampanju i tokom i van izbornog perioda.\nDirektor BIRODI-ja mišljenja je i da nas omogućavanje opoziciji da bude prisutna na TV-u, posebno na javnim servisima, vraća u 2012. godinu kada su, kako je naveo, i vlast i opozicija koristili medije za svoju promociju čemu se mediji nisu opirali.\nPozitivno iznaneđenje u Nacrtu, prema njegovoj oceni, predstavlja uvođenje samoregulacija na javnim medijskim servisima, „ako ona podrazumeva redakcijsku samoevaluaciju novinara, koju inače BIRODI predlaže godinama, a koja treba da pomogne da mediji umesto sredstava promocije, propagande i etikritanja postanu sredstva istraživanja, analiziranja, propitivanja, pozivanja na odgovornost i deliberacije“.


Sindikat Nezavisnost: Da nadležni otkriju ko zastrašuje radnike u Subotici - Ekonomija - Dnevni list Danas\nPočetna » Ekonomija » Sindikat Nezavisnost: Da nadležni otkriju ko zastrašuje radnike u Subotici\n7Piše: Beta 14. maja 2019. 14.03 Izmenjeno: 16. maja 2019. 04.03\nTaj sindikat je u pismu premijeraki Srbije Ani Brnabić i ministru unutrašnjih poslova Nebojši Stefanoviću naveo da su četiri puta u roku dva meseca stigle takve prijave.\n„Tražimo hitnu intervenciju Ministarstva unutrašnjih poslova i drugih državnih organa, kako bi se otkrilo ko i sa kakvim ciljem dostavlja lažne dojave o podmetnutim eksplozivnim naprava u fabrikama NORMA grupa, Svarovski, Simens, Kalcedonija, Kontinental i druge, i na taj način širi strah i paniku kod radnika i nanosi ogromnu poslovnu štetu tim inostranim kompanijama koje zapošljavaju više hiljada radnika“, ističe se u pismu sindikata „Nezavisnost“.\nDodaje se da očekuje da nadležni državni organi deluju brzo i efikasno, da otkriju i kazni one koji zastrašuju radnike.\nRadnici, Sindikat Nezavisnost, Zatrašivanje\nRadnik u Siemensu kaže:\n14. maja 2019. u 17.27\nKada budu te kompanije redovno isplaćivale svoje radnike, sa realnim satima rada, i nekom normalnom platom, neće više biti dojava o bombama. Dosta je ljudima da rade za 30000..\nNekadasnji radnik lohera kaže:\n14. maja 2019. u 19.34\nHoces da kazes da imas platu 30000 u simensu nemoj meni pricati radio sam 11 god prvo loher pa simens i plate su bile vece od svih drugih firmi\nTot Miklos kaže:\n14. maja 2019. u 21.08\nSad u Simensuimam preko 50000din.\n15. maja 2019. u 17.51\nMoguće da ti je plata 50000,kad obavezno moraš rintati svake subote\n28. decembra 2019. u 11.58\nDa li u vašoj fabrici imate sindikalnu organizaciju i koju,pozdrav od kolege!\nRadnik Swarovskog kaže:\n14. maja 2019. u 20.00\nDa su plate 30.000 to je laz… u ostalom neka idu raditi u prodavnice gde je plata 28.000 din i gde te zeza kako ko stigne ili neka ide na njivu onima kome nije dobra zona… volim svoj posao i ne zelim da mi zatvore firmu nadam se da ce se ovo uspesno resiti jer vise nije zanimljivo!\nShvatite da su nama u industrijskoj zoni plate minimalac, to što dobijamo oko 8-9000 za topli obrok to nije plata.


Dodik: Formiranje oružanih snaga BiH bila greška - Sputnjik Srbija\n11:55 03 Jun 2020\n20:08 11.05.2019 Preuzmite kraći link\n„Od ovoga nemamo nikakvu korist, nego samo pokušaj da nam se nameću razni procesi koji nisu u interesu Republike Srpske. U sutrašnji dan ulazim sa posebnom emocijom, jer smo 12. maja 1992. godine u Banjaluci formirali Vojsku Republike Srpske, za šta sam glasao“, rekao je Dodik novinarima u Banjaluci.\n„Žao mi je što smo pristali da bude ukinuta Vojska Republike Srpske. To je bila greška svih nas koji smo u tome učestvovali, a politika moje stranke /SNSD/ tog vremena je bila da idemo u demilitarizaciju BiH. Očigledno je da je ovo bila prevara“, rekao je Dodik.\n„Ne mogu to da zaustavim, ali mislim da je bilo nepotrebno trošiti budžetska sredstva za ovako nešto. Oružane snage BiH nisu korisne u pogledu bezbednosti srpskog naroda“, zaključio je Dodik.


10 najboljih hotela na plaži u Kataniji - TripAdvisor\nKatanija – četvrti\nHoteli na plaži – Ognina-Picanello-Stazione\nNajbolji hoteli uz obalu - Katanija, Italija\nHoteli na plaži - Katanija\n14 od 655 objekata odgovara vašim filterima. Obriši sve filtere\nObaveštenje o cenama: Katanija – cene hotela su ispod proseka. Ne propustite ove povoljne ponude!\nBr. 1 u pogledu odnosa cena/kvalitet od 655 smeštajnih objekata u Kataniji\nBr. 2 u pogledu odnosa cena/kvalitet od 655 smeštajnih objekata u Kataniji\nBr. 3 u pogledu odnosa cena/kvalitet od 655 smeštajnih objekata u Kataniji\nBr. 4 u pogledu odnosa cena/kvalitet od 655 smeštajnih objekata u Kataniji\nBr. 5 u pogledu odnosa cena/kvalitet od 655 smeštajnih objekata u Kataniji\nBr. 6 u pogledu odnosa cena/kvalitet od 655 smeštajnih objekata u Kataniji\nBr. 7 u pogledu odnosa cena/kvalitet od 655 smeštajnih objekata u Kataniji\nBr. 8 u pogledu odnosa cena/kvalitet od 655 smeštajnih objekata u Kataniji\nBr. 9 u pogledu odnosa cena/kvalitet od 655 smeštajnih objekata u Kataniji\nBr. 10 u pogledu odnosa cena/kvalitet od 655 smeštajnih objekata u Kataniji\nBr. 11 u pogledu odnosa cena/kvalitet od 655 smeštajnih objekata u Kataniji\nBr. 12 u pogledu odnosa cena/kvalitet od 655 smeštajnih objekata u Kataniji\nBr. 13 u pogledu odnosa cena/kvalitet od 655 smeštajnih objekata u Kataniji\nBr. 14 u pogledu odnosa cena/kvalitet od 655 smeštajnih objekata u Kataniji


Nesreća na M17 u Janjićima, sudar dva automobila i kombi-busa - ZENICAgrad.INFO\nNesreća na M17 u Janjićima, sudar dva automobila i kombi-busa\nNa magistralnom putu M17 u Janjićima kod Zenice oko 17.45 se dogodila saobraćajna nesreća u kojoj su učestvovala dva putnička vozila i kombi-bus kompanije Hering. Za sada, dežurni u policiji nemaju informacija o eventualno povrijeđenim, a rečeno nam je da su ekipe hitne pomoći upućene na lice mjesta.\nPrema fotografijama sa lica mjesta vozilo koje je prevozilo radnike širokobriješke kompanije je završilo van masgistralnog puta, ali na točkovima, nakon što je probilo zaštitnu ogradu. Više informacija kasnije.\nDvadesetak minuta ranije, u saobraćajnoj nesreći koja se dogodila u mjestu Golubinja kod Žepča učestvovala su dva teretna vozila, a u toku je potpuna obustava saobraćaja. Iz Operativnog centra Ministarstva unutrašnjih poslova Zeničko-dobojskog kantona su nam kazali da u nesreći nije bilo povrijeđenih osoba te da je na teretnim motornim vozilima samo pričinjena materijalna šteta.\nPrevious Post: Na Pravnom fakultetu u Zenici jučer je održana simulacija suđenja u okviru 15. modula kliničke nastave o vještinama zastupanja u sudnici\nNext Post: Kasumović: Almir Babajić bi svakako bio smijenjen


Dveri: Da li fondacija Dragice Nikolić ima veze sa korupcijom? – Balkanekspresrb.rs\nDveri: Da li fondacija Dragice Nikolić ima veze sa korupcijom?\nDVERI traže od Agencije za borbu protiv korupcije da nam hitno dostavi svoja saznanja u vezi sa poslovanjem Fondacije Dragice Nikolić.\nTomislav Nikolić je rekao da je od Agencije za borbu protiv korupcije dobio pismo u kojem ova agencija navodi da imaju indicija da je poslovanje Fondacije Dragice Nikolić povezano sa koruptivnim radnjama.\nTražimo od Agencije za borbu protiv korupcije da nam hitno dostavi svoja saznanja u vezi sa poslovanjem Fondacije Dragice Nikolić. Ovo je od suštinskog interesa za javnost, imajući u vidu da je Nikolić juče najavio svoju kandidaturu za novi mandat.\nSupruga Tomislava Nikolića uzima ogromne sume novca iz neidentifikovanih izvora za svoju Fondaciju i ne objavljuje svoje donatore, kao što čine sve druge organizacije koje se bave humanitarnim radom, već je poslovanje ove Fondacije potpuna tajna, ne postoje nikakvi mehanizmi kontrole.\nOva Fondacija je za tri godine sakupila 10 miliona evra koristeći državni aparat. U njenim aktivnostima učestvuje predsednik Nikolić i promoviše rad Fondacije svoje supruge, što jasno ukazuje na Nikolićevu zloupotrebu položaja i političkog uticaja.\n– Da li je prekršen član Zakona o Agenciji za borbu protiv korupcije koji propisuje da funkcioner ne sme da koristi javnu funkciju za sticanje bilo kakve koristi ili pogodnosti za sebe ili povezano lice?\n– Da li su donatori Fondacije zauzvrat dobili bilo kakve povlastice ili privilegije?\n– Da li je predsednik Nikolić svojim postupanjem zloupotrebio javnu funkciju i nije više dostojan da bude predsednik države?(Press Dveri)♦\nTagsDragica Nikolić Dveri Tomislav Nikolić


Jagodina u subotu gost Borca u Čačku\nYou are here: Home Super liga Jagodina u subotu gost Borca u Čačku\nčetvrtak, 16 april 2015 22:46\nFudbaleri Jagodine u subotu gostiju u Čačku gde ih očekuje duel sa domaćim Borcem koji se grčevito bori za opstanak u Jelen Super ligi.\nDevet osvojenih bodova u sedam prolećnih kola bilans je Jagodinaca u drugom delu sezone. Bez obzira na promenljive rezultate u poslednje vreme u taboru FK Jagodina je veoma dobro raspoloženje uoči još jednog teškog gostovanja u Čačku kod Borca. Jagodina je upravo sa gostujućih terena donosila bodove pa šef Stručnog štaba Simo Krunić i prvotimac Miloš Lepović očekuju nastavak lepe serije:\n- Ovo proleće ne igramo baš najbolje, imamo čudne rezultate, uspemo da pobedimo na strani a izgubimo kući. Gubili smo ove utakmice kući u zadnjih deset minuta i izgubili smo četiri boda, faktički izgubili smo šest bodova, pokušali smo da idemo na sve ili ništa. Mi i inače na svaku utakmicu idemo da pokušamo da ostvarimo maksimalan učinak. Svesni smo da nije baš najbolja situacija što se tiče naše igre, promenljivo igramo tako da od naše ekipe može sve da se očekuje. Jedino čime sam ja zadovoljan u ovom delu prvenstva je odnos igrača prema utakmicama, maksimalno zalaganje i borbenost što sam im ja i tražio. Možda mogu da budem nezadovoljan nekim taktičkim greškama, međutim tehničkim zalaganjem sam zadovoljan. Ono što smo pružili sobzirom na situaciju u kojoj se nalazimo, inače sa brojem bodova smo zadovoljni, međutim mogli smo puno bolje i mogli smo da se nalazimo u vrhu tabele da smo ostvarili neke boje rezultate. Mi imamo još uvek osam utakmica i ta naša pozicija na tabeli će da zavisi od nas. Prva prilika da pokušamo da poboljšamo taj naš rezultat je već u Čačku gde znamo da protivnik ide na sve ili ništa i biće spremni da daju sve da pokušaju da nas pobede u toj utakmici. Međutim na nama je da im to ne dozvolimo i znamo da će biti teško, ali rezultat ne možemo da prognoziramo. -izjavio je šef Stručnog štaba Simo Krunić.\n- Očekuje nas jedna jako teška utakmica, teško gostovanje, ekipa Borca se bori za opstanak i svaki bod im je bitan i biće silno motivisani. Mi imamo svoj cilj, malo smo zaostali bodovno na tabeli, ali je mala bodovna razlika. Po meni smo malo nesrećno izgubili neke bodove ali idemo dalje i idemo svaku utakmicu na pobedu i da ćemo samim tim ući u neki pobednički niz, da se vratimo u taj pobednički ritam, mislim da se vratimo tamo gde nam je i mesto. – izjavio je prvotimac Miloš Lepović.


Trening seminar u maju - Tai Chi Serbia\n24. April 2018. 24. April 2018. tanja\nOtvoren je upis za jednomesečni trening-seminar u školi Mali tigar! Polaznici će imati prilike da se upoznaju sa Ćigong vežbama pet elemenata, Šibaši Tai Či Ćigong vežbama početnog nivoa kao i sa Formom 103 pokreta tradicionalnog porodičnog Jang stila. Za sve informacije možete se javiti na 069 244 3668 ili nam se obratiti putem forme “pišite nam”(desna strana na sajtu).\nĆigong V elemenata spada u deo Neigong treninga, vežbanja unutrašnje veštine. Kroz pet pozicija otvara se pet ključnih meridijana. Redosled ćigong vežbi prati krug pet elemenata koji su sastavni deo tradicionalne kineske medicine – zemlja, metal, voda, drvo i vatra. Po tradiciji, samo poštovanjem i praćenjem ispravnog redosleda dolazi do punog efekta vežbi. Otvaraju se tokovi energije u telu (meridijani), otklanjaju se blokade, telo se regeneriše i jača. Ćigong V elemenata sadrži veliki broj pozicija za pojedine meridijane a u školi Mali tigar tokom maja meseca polaznici će imati priliku da se upoznaju sa osovnih pet vežbi.\nŠibaši Tai Či Ćigong je sistem vežbi zasnovan na najlepšim pokretima Tai Či Čuan forme. Svaka pozicija Tai Či Čuan forme je Ćigong vežba sama za sebe. Veliki majstori usavršavaju pokrete forme posvećujući se pojedinim pozicijama, marljivo vežbajući pozicje kao zasebne Ćigong vežbe. Šibaši sistem je koncipiran na način koji ravnomerno i postpuno opušta, jača i pospešuje otvaranje energetskih tokova tela. Kroz četiri seta Šibaši Ćigonga fokus vežbi se menja, prelazeći sa gornjeg dela tela preko donjeg abdomena i nogu do energetskog otvaranja celog tela. U maju mesecu posvetićemo se savladavanju i usavršavanju I seta Šibaši Ćigong vežbi.\nForma 103 pokreta tradicionalnog porodičog Jang stila spada u manje poznate forme Tai Či Čuana. Međutim, redosled pozicija i tok same forme veoma skladno i postupno razgibava telo, uvežbava um, otvara zglobove i donosi snagu tako da je Forma 103 veoma pogodna za rekreativan vid vežbanja Tai Či Čuana.\nćigong šibaši Tai Chi Chuan forma


promocija | Zepter Muzej\nIrina Subotić, NANDOR GLID\nPonovo su na okupu dve značajne ustanove kulture našega grada: MUZEJ ZEPTER i Fondacija Vujičić kolekcija. MUZEJ ZEPTER, koji u svojoj kolekciji umetničkih dela ima pet skulptura Nandora Glida, pruža gostoprimstvo promociji prve sveobuhvatne monografije o Nandoru Glidu, u izdanju Vujičić kolekcije, a iz pera vrsnog istoričara umetnosti dr Irine Subotić.\nNandor Glid je radio skulpture i reljefe, portrete, figure, kompozicije i spomenike u javnim prostorima. Vrlo rano pasionirano se bavio portretom, a u drugoj polovini šeste decenije ubedljivo je zauzeo visoko mesto s delima trajnijeg značaja. Kao učesnik u Drugom svetskom ratu i posle preživljavanja strahota, umetnik se okrenuo monumentalnoj plastici posvećenoj žrtvama rata. Radio je skulpture po porudžbini i konkursne zadatke a uvek je u pitanju bila forma koja je objašnjavala jedno stanje duha i prizivala sećanje koje se savlađivalo u razumnoj, redukovanoj raspodeli masa.\nNandor Glid je rođen 1924. godine u Somboru, umro u Beogradu 1997. U monografiji je zapisano: „Čovek ne umire kada umire, već onda kada ga zaborave.“ Nandor Glid, iako nije već deceniju i nešto sa nama, ne može biti zaboravljen: njegovo delo snažno opstoji a novo objavljena monografija to potvrđuje.


Izrada sajtova - web stranica Jagodina\nsta mi radimo izrada sajtova optimizacija za pretrazivace reference kontakt naslovna\nIzrada sajtova - web stranica\nIzrada sajtova po prili�no povoljnim cenama, visokog kvaliteta i u dogovorenim rokovima. Va�e je da spremite tekst koji �elite da se pojavi na web prezentaciji, par digitalnih slika va�e firme (ukoliko za time nema potrebe mo�emo postaviti i nekoliko fotografija iz na�e kolekcije a koje su relevantne za delatnost kojom se bavite) i da u razgovoru dogovorimo detalje.\nUkoliko nemate spremljen tekst, na� tim se bavi i time - pisanjem tekstova za web.\nIzra�ujemo osnovne sajtove, sa par web stranica u sebi, tekstom, slikama, eventualno kontakt formom preko koje �e vas kupci kasnije kontaktirati. Sajtovi koje izra�ujem sadr�e integrisanu osnovu optimizacije za pretrazivace tako da je olak�ano pronala�enje va�eg sajta na Google-u i ostalim pretra�iva�ima. Mogu�a je i integracija bloga uz sajt ukoliko imate potrebu i za tim vidom prezentacije na internetu i kontaktom sa klijentima i javno��u.\nIzrada sajtova je u Jagodini\nNalazimo se u Jagodini, tako da je, ukoliko ste iz okoline (Jagodina, �uprija, Para�in, Svilajnac, Despotovac, Kragujevac, ...) komunikacija olak�ana te se mo�emo preciznije dogovarati direktnim kontaktima.\nAgencija sa kojom saradujemo kada je u pitanju izrada sajtova je Oxford Web Studio koju preporucujemo.\nRa�unar u Srbiji koristi 3,61 miliona ljudi a internet 2.4 miliona. Preko 1,45 miliona ljudi je kupovalo ili poru�ivalo robu ili usluge putem Interneta u poslednjih godinu dana, pri �emu su najvi�e kupovali ode�u, sportske proizvode, robu za doma�instvo, knjige i drugo.\n- Republi�ki zavod za statistiku\nkonsalting.ezarada.com © 2008-2021


"Novak je veoma uzdrman" - BIGportal.ba\n28 Oktobra, 2021 28 Oktobra, 2021 0134\nBoris Beker, nekadašnji broj jedan svetskog tenisa, smatra da će Novak Đoković igrati u Australiji.\nNemac, koji je od 2013. do 2016. bio i trener najboljeg tenisera sveta, smatra da napadi kojima je Đoković izložen u medijima u poslednje vreme, nisu nimalo primereni.\n“Ja sam prvi koji razume šta znači stresna situacija sa medijima. Imam takav slučaj do današnjeg dana“, rekao je Beker u Eurosportovom podkastu “Žuta loptica”.\n“Novak shvata kakvu šansu je propustio u finalu Us Opena. Da je pobedio, prestigao bi Federera i Nadala sa 21 grend slem titulom. Za njega je to bio veliki emotivni problem, to što se nije dogodilo ono što je želeo“, dodao je Boris.\n“Nadam se da će uskoro igrati. Mislim da će sve biti mnogo jasnije kada se vrati poslu i počne da igra opet na turnirima. Čini se da je sada veoma emotivno uzdrman svim tim napadima“, dodao je Nemac.\n“Ovacije koje je dobio u tom finalu bile su dobar znak za njega, trebalo bi svima da bude jasno da je na putu da ga mnogi zavole u finišu karijere. Poštovanje prema njegovoj igri uvek je bilo prisutno, ali sada su mnogi i emotivno stali uz njega”, zaključio je Beker.


pink.rs | Lončar: Sve kapacitete u kovid bolnicama u Beogradu smo popunili, u Arenu idu pacijenti sa lakšom kliničkom slikom\nOn je dodao da će u pacijenti sa lakšom kliničkom slikom biti prebačeni u Arenu, kako bi oslobodiil mesta u kovid bolnicama za teže pacijente koji se moraju zbrinuti tokom noći.\nMinistar je objasnio da će u kovid bolnicama u Beogradu danas biti oslobođeno 90 do 100 mesta, a ukoliko to ne bude dovoljno za noćas, pacijenti će biti zbrinjavani u Požarevcu, a spremna je i bolnica u Smederevu.\nVeć od sutra, kako je rekao, biće otvorena Ortopedska bolnica Banjica sa 320 mesta.\n"Nama je najvažnije da svaki pacijent koji zahteva bolničko lečenje bude zbrinut", naveo je ministar i apelovao na građane koji imaju simptome kovid infekcije da ne čekaju i da se jave lekaru za pomoć u kovid ambulantama doma zdravlja.\nMinistar je naveo i da će sve zdravstvene ustanove u Srbiji danas dobiti osmu reviziju protokola o lečenju kovid pacijenata koju su uradili infektolozi.\n"Sve zdravstvene ustanove u Srbiji dobiće danas Protokol kako se postupa i lečenju pacijenata. Želimo da svakom pacijentu u Srbiji pružimo iste šanse za lečenje i u Novom Pazaru, Nišu, Beogradu, Kraljevu, Čačku", zaključio je on.\nDR STEVANOVIĆ UPOZORAVA: Sve je više mlađih pacijenata sa ozbiljnom kliničkom slikom, TOK BOLESTI JE NEPREDVIDIV


Mnogo novih vesti se ovih dana vrti oko popularne američke kompanije: tu je nova opcija "Reels", nalik TikTok-u, zatim uvećano bogatstvo osnivača Marka Zakerberga, a sada i aktuelna odluka o radu na daljinu.\nKrajem jula pisali smo o tome da određeni radnici Gugla neće morati da se vraćaju u kancelarije pre leta 2021. To se svakako odnosi na one zaposlene čije fizičko prisustvo nije obavezno, prenosi Telegraf.\nOva kompanija nije jedina koja je donela takvu odluku, a najnoviji tehnološki div koji je obavestio zaposlene da se vraćaju na posao tek narednog jula - jeste Fejsbuk. Međutim, za razliku od zaposlenih u Guglu, radnici Fejsbuka će dobiti po 1.000 dolara da kupe svu potrebnu opremu za rad na daljinu.\n- Na osnovu uputstava zdravstvenih i vladinih organa, kao i naših internih odluka, omogućavamo zaposlenima da nastave da rade od kuće do jula 2021. godine - rekla je Nneka Norvil, portparol kompanije.\nPodsetimo, iako će određeni zaposleni dobiti ovaj "bonus" i možda ubuduće raditi "fleksibilnije", takođe moraju da računaju na niže plate, jer je Zakerberg istakao da se cene stanovanja u Silicijumskoj dolini svakako drastično razlikuju od onih iz ostalih delova grada, prenosi Telegraf.\nO poslednjim trenucima poznatih ličnosti najčešće se zna mnogo toga, pa tako znamo i šta su pojedini jeli pre nego što su nas napustili. U videu koji je pred vama saznaćete kakvi obroci su im bili poslednji, dok ćete se za mnoge i te kako iznenaditi, poput izbora vitke Vitni Hjuston.